Tau ngerasakno susu sing rasane seger ngono gak? Susu sing bener-bener seger iku mek isok ditemukno nang wong sing angon sapi dan merah susune nang sapine langsung. Hal iku mergo susune sek asli dan durung onok campuran bahan-bahan liyane sing biasa digawe nang susu sing didol nang pasaran. Beberapa wong sing angon sapi mbuka usaha pemerahan susu dan ngedol produk e dewe. Biasane susu sing didol iku luwe sehat dan gak sepiro awet nek dijarno nang njobo soale gak onok pengawete. Dan gak mek susu tok, kadang yo ngedol yogurt, keju, dan liyane maneh. Dadi sing pingin gerasakno susu sing seger, tukuo nang pemerah sapine langsung lho rek.


Yen awak dhewe kepengen latian tarung silat Muay Thai ono beberapa barang sing kudu awak dhewe cepake. Barang-barang iki fungsine kanggo pelindung supoyo awak dhewe ora cidra. Sing kesjiji, awak dhewe kudu nyepake tali sing dowo. Tali kui mengko dililitke neng bagian tangan lan pergelangane. Fungsi kui ben balunge dhewe ora geser pas lagi ngantemi. Sing keloro, sarung tinju lan pelindung sirah. Sarung tinju kui fungsi kanggo ngelindungi tangan pas ngantemi balung mungsuh sing atos lan pelindung kepala kui kanggo ngelindungi sirah seko cidro sing parah. Sing ketelu, pelindung mulut. Kui fungsine kanggo ngelindungi untu-untune dhewe supoyo ora remuk pas musuh antemi bagian sirah.


Anger kota nang indonesia mesti duwe pangana sing khas ambek daerah iku maeng. Lah wingi nag gak salah ron ulanan wingi aku dolan nang Mojokerto, nag kono duwe panganan khas sing jenenge iku onde-onde. Panganan iki bentuke uku bunder tapi gedene iku macem-macem terus rasane iku legi tapi yo ora legi nemen. Terus onde-onde iki yo ono isine sing macem-macem, ono sing teko kacang ijo, ono sing teko klopa, ambek ono sing teko bolet barang. Tapi Sing garai enak teko onde-onde sak liyane sing isine ono macem-macem maeng yaiku wijene sing tutul-tutul nang kulite onde-onde maeng. Terus sak liyane iku regane yo murah, dadi sak liyane rasane enak panganan iki yo mareki.


Gak onok abang gak onok ijo, moro-moro bapak moleh teko kantor sambil nggowo rong toples plastik gede sing biasane digawe wadah krupuk. Isine guduk krupuk, tapi kepiting bumbu asam manis. Dadine menu makan malam dino iki kepiting asam manis. Mergo wes suwe gak mangan kepiting, kabeh dadi kalap karepe dewe. Mbasio mangan kepiting iku rodo angel, justru iku sensasi mangan kepiting sing sebenere. Dikrikiti, dipreteli siji-siji, terus bagian sikile disesepi sampe daginge entek. Opo maneh nek dipangan nganggo sego putih anget, wes tambah embo embo terus. Dan akhire kepiting sakmono akehe isok entek resik, mek garek kulite tok. Iku jenenge luwe iyo, doyan opo maneh.


Ket pandemik sing nyerang dunyo iki, akeh wong sing ngalami rugi sampek usahae ilang barang yo ono. Terus ben ora rugi iku iku sak jane ono pirang-pirang cara salah sijine yoiku evaluasi keadaan sing kedaden pas waktu iku. Nah sing jenenge evaluasi iki maeng biasane iku dilakoni nang produk-produk ambek kondisi sing kedaden iku isek cocok opo ora, terus keadaan ambek kantor iku isek pas opo ora. Nah iki sing asline penting kanggo kabeh pengusaha ben isek tetep kejogo usahae maeng. Soale nag ora ngelakoni evaluasi utowo koreksi ku maeng mesti tambah ora iso lapo-lapo. Opo maneh wong sing lagek bangun usaha nayaran tambah dibutuhno iku.


Nag awakmu kabeh seneng dang dut mesti ngerti alat musik sing iso diarani lawas ambek sing garai musik iki duwe ciri khas. Lah alat musik iku jenenge Gendang. Alat musik iki ancene iso nguwehi suoro musik sing ancene bedo ambek liyane karek ukuran kendange. Nang situ wikipedia yo jelasno nag kendang iku maceme pirang-pirang ono sing cilik, tanggung, ambek gede. Iku kabeh karek fungsine di gawe ngiringi nyanyian opo soale bentuke iku yo iso nentokno suoro sing dibutuhno ambek nyanyian sing bakal di nyanyikno. Mangkane kadang nek nang konser dang gut mesti kendange ora siji tapi mesti nag gak loro yo telu. Soale iku dibutuhno kanggo ngiringi nyanyiane maeng ben pas ambek suaro musike.


Salah siji cara sing gak sehat gawe ngatasi stres iku stress eating. Stress eating sing berlangsung dalam waktu sing dowo bakal berdampak elek nang uwong iku, salah sijine obesitas. Teko obesitas iku mau, nyambunge isok nang penyakit liyane maneh koyok kolesterol, stroke, diabetes, sampe kanker. Aku nduwe cara gawe ngatasi stress eating ben gak keterusan. Siji, kenali pemicune mangan berlebih iku mau. Isok mergo bosen, pegel dan alesan liyane.  Loro, ganti cemilan dadi buah-buahan. Telu, dadekno kacang dadi cemilan. Papat, pentelengi sesuatu sing werno abang gawe ngirim sinyal nang utek ben isok mandek mangan. Limo, ngombe teh ireng. Terakhir, olahraga sing rutin.


Ning jaman modern iki, nyambut gawe ning kantor kuwi dadi budhaya sing biyasa lan diarepake akeh wong. Nyambut gawe ning kantor iki dianggep salah siji penggawean sing paling dhuwur gengsine amarga pegawai kuwi bisa kerja ning jero ruangan AC lan ora mudhun ning lapangan, nanging gajine uga dianggep gedhe. Banjur kanggo wong sing ana ning desa, kerja ning kantor kuwi dianggep sukses lan bisa ngangkat derajat keluarga. Anggepan iki wis ana wiwit jaman biyen lan dadi isu sing kudune dilurusake. Kerja ning kantor kuwi ya tetep wae ana penak lan ora penake, kabeh penggaweyan kuwi uga mesti tinemu tantangan nanging ya mung panggonane sing bedha.


Akeh saiki wong sing dodolan panganan utowo ombenan liwat aplikasi ojek daring. Dodolan panganan lan ombenan neng kono kui penak banget, soale awak dhewe iso dodolan neng omahe dhewe. Dadi awak dhewe ora perlu duwe panggon dodolan dhewe. Cara dodolan neng kono uga gampang banget. Saiki, awak dhewe bakal sinau piye carane daftar eng GoFood. Sing kesiji, awak dhewe kudu gawe akun neng aplikasi GoBiz disik. Bar kui, awak dhewe gari ngikuti petunjuk sing wis ono neng kono. Nanging ono beberapa dokumen sing kudu awak dhewe cepake, koyo foto panggon usahane, foto KTP, foto buku tabungan, nomer rekening, lan NPWP.


Hotel ning Malang iku tansah ngelingake Ari nalika dekne isih kerja dadi salah sawijining resepsionis ning hotel. Ari ketemu tamu hotel sing macem-macem lan Ari bisa sinau carane ngeladeni wong kang duwe sifat lan karakter sing bedha. Sak liyane kuwi, Ari ya sinau basa Inggris kanggo ngelancarake komunikasi karo tamu-tamu saka manca negara. Ari uga kudu sinau perlengkapan apa wae sing kudu ana ning kamar hotel lan kudu ngapalake jam-jam sing sekirane dadi wayahe tamu mbutuhake layanan kamar. Penggaweyan kuwi nyenengake banget gawe Ari. Nanging saiki Ari kudu pindah ning Kutha Bandung amarga hotel kuwi buka cabang lan mbutuhake pegawai.


Haji dijupuk teko boso Arab sing artine ngunjungi, tapi akeh sisan sing ngartikno kata haji dadi ziarah Islam tahunan. Ziarah iki dilakoni nang kota Mekkah, Arab Saudi. Haji iki termasuk rukun Islam sing terakhir. Haji iki hukume wajib gawe umat Muslim bagi sing mampu. Mampu nang kene berarti mampu secara materi ambek fisik. Ngelakoni haji pun onok tata carane alias rukun hajine. Siji, berpakaian ikhram. Loro, wukuf nang padang Arofah pas tanggal 9—10 Dzulhijjah.  Telu, Tawaf alias ngiteri Ka’bah ping pitu, dilanjut ambek sholat rong rokaat nang makan Nabi Ibrahim. Papat, Sa’i sampe telung puteran. Limo, lempar jumrah sing dilanjut ambek tahallul. Terakhir, tertib.


Omah kuno jaman mbiyen nduweni surasa filosofi sing jeru. Salah sijine omah adhat Joglo saka Jawa Tengah. Omah Joglo nduweni teras kang jembar angkahe kanggo njagong lan minarakake dhayoh kang mertamu. Liyane iku, cirine omah joglo nduweni saka guru kanggo pondhasi utama omah kui. Lawang lan cendhela saka omah joglo biasane ya gedhe. Omah joglo dadi sarana kanggo nggambarake papan sosial sing nduwe. Amung tiyang sing nduweni gegolongan dhuwur, kinurmatan sing nduweni Omah Joglo. Kamangka kuwi, omah joglo dadi omah adhat kang paling dipingini marang wong Jawa. Kejaba jalaran apik tur agung, ananging jalaran makna lan drajat sing ora ana ning omah biasa.


Olahraga sing rada gampang ditiru ning omah yaiku yoga. Miturut basa sanskerta, yoga kuwi artine nyatu. Yoga iki dikenalke karo Maharsi Patanjali. Sing dimaksud nyatu ning kene yaiku keadaan awak lan pikiran sing nyatu uga bisa nuwuhake ketenangan ning batin uga bisa dari dadi siji karo alam semesta supaya bisa ngerteni babagan anugerah saka Gusti. Yoga iki salah siji saka enem ajaran ning agama Hindu sing saiki diadaptasi dadi olahraga sing populer. Dibandingke olahraga liya, yoga iki luwih sederhana lan bisa ngatur tingkat gerak saka sing paling gampang kanthi paling angel.  Wong lanang sing ngelakoni yoga yaiku yogin, yen wedhok arane yogini.


Sak minggu pisan aku biasane melok solat jumat nang masjid kampus utowo masjid pinggire kos. Lah sholat jumat iku biasane sembayang sing paling apik sing biasane dilakoni wong islam nag dino jumat. Lah sembayang jumat iku sejeambek sembayang liyane sing biasane dilakoni. Jumlahe wae mok rong rokaat, terus ono khotba'e sing ngulangno wong sing jumatan maeng karo perkoro sing ono nang agama islam sing biasane kudu ditingkatno maneh utowo diapiki maneh ben tambah amntep islame. Sak liyane iku, sing diwajibno sembayang jumat yaiku mok wong lanang tok ora ono wong wedok, tapi kadang nek nang kampung-kampung biasane yo isek ono wong wedok sing melok sembayang jumat barang.


Wong sing senengane tandor-tandor iku ancene apik soale iso dadekno pikiran iku anteng. Nah nandur iku yo tibake ora angger nandur, tapi yo ono carane ben tanduran iku maeng iso terik ambek subur. Contohne tanduran sing wes ditandur iku maeng yo kudu didangir ben ora ono sukete sing marakno tanduran iku maeng ora iso lemuh ambek subur, terus nag pengen apik maneh yo kudu digarem ambek pupuk ben tambah apike megilan dadine. Nah akeh-akehe wong sing seneng nandur iku mesti ngerti carane nandur tanduran sing ate ditandur maeng, awit bibite sing  apik sampek panene meneh koyok opo yo ngerti, sing akhire dadekno panene tanduran iku maeng akeh.


Saiki iku lagi rame-ramene wong sing gawe wireless charging. Nah cas iki asline fungsine yo podo koyok cas-cas liyone tapi bedone ora ono kabele. Nah komponene iku teko pirang-pirang alat elektronik, koyok lampu led sing fungsine iku kanggo deteksi objek asing, mari ngunu bentuke sing rodok keset iku digawe pengaman, terus ono koil pemancar sing digawe ngisi batune maeng, Chipset pengisian ora atek kabel sing kerjone kanggo gabungno pirang-pirang fitur, senseor sing ngamanno termale, bagian sirkuit sing iso deteksi objek asing. Nah komponen sing akehe ora karoan iku maeng termasuk bagian-bagian sing ancene dadekno wireless charging iku iso ngeces hp tanpo kabel


Mela melu plesir sekolah menyang kebon jeruk ana ing Jember. Kebon jeruk iki wis dadi destinasi wisata sing dipengeni Mela kanggo ditekani. Mela budhal karo kanca sak kelase. Perjalanan kurang luwih 2 jam. Sawise tekan, Mela langsung mblayu mlebu ana ing kebon jeruk. Dheweke ngerungokake pituduh saka petugas kepiye carane manen jeruk supaya ora ngawur. Jeruk sing dipetik karo Mela yaiku jeruk sing wis nguning. Mela metik jeruk iku kanggo digawa mulih. Sawise metik, Mela nimbang jeruk iku kanggo diwenehi rega. Jeruk sik dipetik Mela kurang luwih ana 3 kilo lan oleh rega 30 ewu. Mela seneng amarga bisa nggawakke kaluwargane jeruk asli Jember.


Karakter sing kudu diduweni kabeh wong sing arep gawe usaha kui ora wedi gagal lan gelem jupuk resiko. Yen ora duwe karakter kui wong ora iso bertahan suwe neng bisnise utowo bisnis dadi ora iso berkemang. Yen bisnise dhewe arep maju, ora mungkin ora, awak dhewe gelem jupuk resiko. Pebisnis sing awak dhewe kenal sukses saiki mesthi wis ngalami mangsa pas dheweke diadepi karo keputusan sing angel. Ono pilihan sing resiko duwur nanging dheweke ngerti yen kui berhasil bisnise bakal tambah gedhe. Wong-wong kui bakal milih dalan sing kui. Dheweke iso wani milih kui mergo dheweke duwe pengalaman sing akeh. Pengalaman akeh kui artine dheweke tau ngersake akeh kegagalan.


Sakmenika sampun mlebet mangsa rendheng. Wanci cuaca asrep paling pas ngunjuk unjukan anget kados wedang ronde. Wedang ronde kadamel saking tepung ketan ingkang dicaosi isian kacang tanah. Isian ronde sanesipun inggih menika kolang kaling kaliyan roti tawar. Sedaya isian menika dicaosi sirup saking jahe bakar kaliyan sereh. Saksampunipun ngunjuk wedang ronde, awak bakal kraos anget. Ronde Mbah Payem menika dados salah satunggaling wedang ronde ingkang legendaris. Mbah Payem sampun sadeyan ronde puluhan warsa. Langganan ronde Mbah Payem kathah amargi raos rondenipun ingkang eca. Mantan presiden Indonesia nomer loro, Pak Soeharto, ugi kalebet langganan rondenipun Mbah Payem. Dugi sakmenika, Mbah Payem tesih sadeyan ronde wonten daerah Kauman.


Nek awakmu kpopers, pasti wes biasa pas krungu sing jenenge printilan kpop. Mulai teko gantungan kunci, photocard, album, dan liyan liyane maneh. Tahun iki, biasane bakal onok Season Greetings alias kalender tahunan ngono lah. Biasane sisan printilane iku bakal macem-macem. Mulai teko diari sampe photocard. Pas barange tutuk nang omah, aku temenan gak puas ambek Season Greetings grup sing tak senengi, terutama ambek photocard e. Pas tak delok nang Twitter, dadakno akeh sing protes sisan. Terus mboh opo’o akhire aku ngide gawe ngedit dan nyetak photocard dewe sing temane sek podo karo Season Greetings iku mau. Pas tak share nang Twitter, dadakno akeh sing tertarik. Akhire aku buka PO photocard deh. Lumayan, nambah pendapatan.


Nag biyen aku gelek oleh cerito-cerito sing gelek ambek ono hubungane karo ajaran agama. Salah sijine wong sing ora nyerah oleh usaha bakale hasil. Cerito iki yo diajarno ambek kabeh agama ben wong sing melok ambek agama iku maeng dadi wong sing ulet ora gampang nyerah ambek urip sing ora karuan bentuke. Nag jareku cerita sing koyok ngeneki iku apek kanggo wong saiki soale wong saiki iku butuh contoh langsung masalah agama sing ono hubungane ambek uripe menungso saiki. Mangkane saiki guru-guru agama utow wong sing cerama agama mesti jipik kisah utowo cerito sing langsung dihubungno ambek agama. Dadi wong sing ngerungokno iso bade endi sing tepak ambek endi sing salah menurute agama.


Coklat anget kui ombenan sing paling cocok diombe pas musim udan koyo ngene. Tak andani piye cara gawene. Bahan-bahan sing dibutuhke kui susu  500 ml, coklat masak 125 gr, coklat bubuk 1 sendok makan, gulo sak cukupe, lan sak jumput uyah. Susu sing dienggo iso susu sapi nanging iso susu sing seko tumbuh-tumbuhan koyo susu kedelei, almond, lan sapanunggalane. Coklat masak aku saranke nganggo coklat sing pait supoyo rasa asli coklate luwih mantep lan ora kelegen. Panaske susu nganggo geni cilik. Susune dimasak nanging ojo ngasi umup ben protein susune ora pecah. Yen susu wis anget, leboke bahan-bahan sisane. Aduk terus tekan kabeh roto kecampur.


Teh nang Indonesia iku muacem-macem jenis ambek rasane. Salah sijine sing paling unik iku teh rosella. Rasane asem tapi khas, dadi akeh wong sing isok langsung ngenali rasa teh sing terbuat teko pucuk bunga rosella iki. Teh iki pun dadi salah siji jenis teh senenganku. Ternyata, teh rosella iki nduwe beberapa manfaat rek. Pertama, nduwe kandungan antioksidan sing duwur dan isok ngelindungi awak teko radikal bebas sing marai kerusakan sel ambek jaringan tubuh. Selain iku, kandungan antioksidan ambek flavonoid nang teh rosella isok ngurangi penumpukan jaringan lemak nang tubuh, dadi isok mencegah obesitas. Kedua, teh rosella iki dipercoyo isok menghambat penyerapan asam lemak jenuh sing isok ngatasi kolestrol tinggi ambek ngeduno tekanan darah. Sehubungan ambek iku pisan the rosella isok ngurangi resiko penyakit jantung.


Dodolan teko omah saiki wes ora arang koyok biyen. Saiki wes angger omah roto-roto ono sing dodolan polahe wes iso ngayai kabeh enggon sing ono nang negoro iki polahe onone media sosial. Terus dodolan sing paling enek dilakoni teko omah biasane yo dodolan online utowo jasa koyok buka umba-umba pakean sing diarani Loundry, terus ono maneh koyok sing jenenge dodolan pulsa, terus yo ono sing buka toko kelontong barang yo ono. Masio iku teko omah tapi iku hasile yo luwong rodok akeh, iso ae ngalahno hasile wong sing nyewo panggonan. Terus saiki yo iso ae rame polahe ono sing jenenge sosial media sing kenek dimanfaatno kanggo dodolan online.


Sapa sing kerep mangan sega padhang? Yen ditamatke lambang omah mangan padhang iku saka atepe omah adhat dhaerah, yaiku Omah Gadhang. Omah Gadhang dadi warisan budhaya Minangkabau saka Sumatra Barat. Lambang atep Omah Gadhang kang lincip lan luhur nduweni teges supaya ora ngaboti ngesore uga ben tahan marang udan.Dhedhasar kuwi, kamangka bisa dadi salah sijine jalaran ngapa kok Omah gadhang dadi pralambang saka warung sega padhang amarga ben tahan lan kuwat. Omah Gadhang iki miturut data saka kantor wilayah padhang uga dadi maskot kautaman kang wus kacathet ing KIK nomor PT 1220170000017. Masarakat Padang lan Sumatra Barat kudune wangga amarga Omah Gadhang wis kondhang ing saknuswantara karana dadi lambang sega padhang.


Poso kuwi ora ana mung ning ramadhan, nanging akeh poso-poso liyane kaya poso sunnah utawa poso kanggo nadzar. Akeh wong islam wis weruh babagan iki. Nanging uga akeh wong sing durung ngerti yen ning agama liya ya ana poso. salah sawijine Katolik. Posoan ning katolik iki 40 dina sak durunge paskah utawa ding diarani prapaskah. Poso iki ya isine berpantang karo kegiyatan sing ora perlu lan ngilangake fokus ibadah kaya ngombe alkohol lan liyane. Ana sing poso mung ning wayah Rabu Abu lan Jumat Agung. Sak liyane kuwi, posoan Katolik kuwi ya ana ning dina Jumat miturut kitab. Kamangka kuwi, muslim ora oleh poso sunnah dina Jumat amarga kanggo mbedakake wektu poso kuwi.


Pantai Indrayanti ing Jogja duwe panorama sing apik banget. Pantai sing ngentekna wektu kurang luwih 3 jam yen budhal saka Jogja kutha iki kalebu pantai sing apik nanging murah. Tiket mlebune mung 10 ewu. Pasir pantaine warna putih, ing bibir pantai uga ana karange sing dadi ciri khas pantai sing ana ing Gunungkidul. Warna banyune biru enom, biru tuwa, gradasine apik banget. Pantai Indrayanti diubengi karo bukit. Ing cedhake pantai akeh banget bakul sing dodol klambi, sandal, panganan, lan oleh-oleh khas pantai. Ora mung kuwi, ing Pantai Indrayanti uga ana bocah enom sing nawarke jasa kanggo motret kanggo sapa wae sing pengin duweni kenang-kenangan ana ing pantai iki.


Upacara Sedekah Bumi iku salah siji upacara adat berupa prosesi seserahan hasil Bumi teko masyarakat nang alam. Upacara iki biasane ditandai ambek pesta rakyat sing diadakno nang Balai Desa utowo lahan pertanian utowo panggon-panggon sing dianggep sakral ambek masyarakat. Upacara iki wes dilakoni turun temurun teko nenek moyang wong-wong Jawa. Biasane, upacara Sedekah Bumi iki dadi ajang kekayaan wong-wong deso sing ngelakoni. Hal iku mergo wong-wong sing ngelakoni upacara iki bakal nyiapno seserahan teko bahan-bahan sing paling apik sing diduweni. Teko kono, bakal ketok endi seserahane wong sing nduwe kato wong sing pas-pasan ae, soale isi seserahan e pasti bakal ketok bedo.


Meusare-sare kui lagu seko daerah Aceh. Lagu iki nyritake neng awak dhewe kehidupan koyo ngopo sing ono neh Aceh. Lagu iki gambarke kehidupan rakyat-rakyat Aceh sing dadi petani lan nelayan. Seko letak geografisi Aceh kui kerajaan utowo wilayah pesisir. Wajar wae yen akeh wong Aceh sing dadi nelayan. Sak liyane kui, Aceh uga negoro sing makmur seko asil parine. Lagu iki ngejak warga-warga Aceh ora males-males pas bertani. Lagu iki gambarke proses nandur pari tekan panen. Lagu iki uga gambarke proses pari bar dipanen, seko ditumbuk tekan diayak. Lagu iki uga ngajarke warga Aceh ben ora tuku utowo mangan baras seko luar negeri.


Jakarta iki terkenal banget dadi kota megapolitan nang Indonesia. Mergo iku, omah-omah tradisionale wes akeh sing kegusur. Padahal, omah tradisional khas e Jakarta iku gak kalah apik karo omah tradisional liyane. Jenenge iku Rumah Kebaya. Rumah Kebaya iki dadi omah adate nang Betawi. Jeneng omah iki berasal teko atap omahe sing ketok koyok lipetan kebaya teko samping. Omah iki terbuat teko kayu sing nduwe ornamen khas sing ngekeki sisi estetik nang bangunane. Ornamen hiasan Gigi Balang sing biasane ngehiasi bagian ujung atap omah adat Betawi iki dadi ciri khas e dewe. Rumah Kebaya iki isok dinilai dadi salah siji omah adat sing nilai estetikane duwur. Dadi gawe awakmu sing penasaran, ojok lali mampir nang pemukiman omah wong Betawi pas liburan nang Jakarta.


Pas aku brosing-brosing , tibak'e aku nemukno videone wong sing iso moto panganan uawapik di gawe masarno panganan.  Mari ngono tak woco keterangane, tibak'e moto panganan utowo masakan ben ketok enak, iku ora angger moto, tapi yo kutu iso ngerti cita rasa sing di nduweni masakan iku. Mangkane sak durunge moto, sing bagian moto kudu ngerti disek ben ero rasane terus fotone yo iso gambarno rasa sing diduweni foto iku.  Mari moco keterangan iku, aku mikir, tibak'e dadi wong sing penggawehane moto masakan gawe promosi ora gambang. Kudu ngerti cita rasa'e disek lagek iso gawe model foto sing pas kanggo masakan sing difoto.


Aku wis konconan karo Yacub ket awal ketemu neng kampus. Awak dhewe sering diskusi lan garap tugas kuliah bareng. Saswise lulus, awak dhewe tetep sering ketemu. Dee asale seko Demak naging ket dee SMA wis pindah neng Magelang. Aku tau nginep neng omahe dee sing ono cerak Magelang kui. Yacub lan kaluargane duwe omah neng Muntilan. Omahe sing Muntilan kui cerak karo anggota kaluargane sing liyo. Omahe kui cerak sawah. Mergo ora ono sing nunggoni omah kui lan uga ora ono sing ngopeni, omahe Yacub kui reged banget. Tekan kono awak dhewe kudu nyapu disik lan nyepaki kamar kanggo turu. Suasana neng kono adem banget. Rosone seger bedo karo howo neng Bantul sing panas lan kering.


Salah siji omah adat nang Bali iku jenenge Rumah Gapura Candi Bentar. Sakjane jeneng iki iku merujuk nang bangunan gapuro sing dadi gerbang omah-omah adat Bali. Gapuro iku terdiri teko rong candi sing serupa sing mbatesi sisi kiwo karo sisi tengen pintu melbu nang pekarangan omah. Omah adat sing siji iki dinilai paling mewah di antara omah adat nang provinsi liyane. Ben omah adat sing onok nang kene, iku roto-roto bakal terbagi dadi loro, yaiku gapuro candi mau karo omah adate dewe. Dadi nek didelok ket adoh, bakal ketok megah banget koyok istana. Dadi gawe awakmu sing penasaran, ojok lali mampir nang omah adate Bali pas liburan mrene yo rek.


Biyen guruku iku mesti ngandani aku nag kancanan ambek wong utowo bocah sing sak kelas iku kudu sing apik, ojo sampek gelakno wong sing ono nang pinggire soale iso dadekno perkoro sing elek. Nah anjuran iku maeng sampek saiki tak titeni ambek tak lakoni, dadi saiki aku yo duwe konco akehe pol. Tapi, guruku yo nyaranno nag koncoan yo goleko konco sing apik, ojo sampek konconan ambek bocah sing ora bener, nah iku kedadean ambek koncoku sing tau difitnah karo koncone sampek ate ora sido kawin mergo koncone maeng iku iri ambek koncoku maeng. Nah konco sing ngeneki maeng iku ora apik nag didadekno konco soale bakal ngerugekno wong ambek marakno perkoro gedeh.


Hotel utawa penginapan kuwi kalebu papan kang wigati digatekake nalika awake dhewe lelungan lan arep nginep. Hotel kang resik, regane cukup murah, tur fasilitase kalebu pepak wus mesthi dadi pepinginane wong akeh. Aku nate dolan menyang Kutha Malang banjur golek hotel. Anggonku golek ana apkikasi online. Regane watawis Rp 170.000 sewengi, dakdelok fasilitase cukup yen mung kanggo ngaso. Ana twin bed, handuk, sabun, shampoo, TV, banyu panas, AC, lemari sak hangere. Sadurunge booking aku delok ana google review, ratinge 4,8 "manteb, cocog iki" batinku. Bareng dakparani pancen kabeh mau sumadya. Nanging kang marai anyele atiku, sepreine rasane keset tur ambune ora pati wangi. Banyu panase mati ora gelem urub. Water closet e uga kudu diguyang manual awit pencetan banyune rusak. Taksawang jebul ora ana keset ing ngarep kamar mandi. Aku getun banget, basan aku bukak google review jebulane sing mengulas mung wong 5. Yen kowe arep booking hotel, anggone golek sing wigati ya Ca, mengko mundhak gela kaya aku.


Film sing ngeweneni kesan anyar gawe film Indonesia salah sijine Pengabdi Setan. Film iki bisa nyedot akeh perhatian saka penonton amarga cerita sing ditulisake ora biasa lan bisa runtut. Film iki diproduksi ulang sak wise ditayangake taun 80-an. Sing marai fil iki laris yaiku ora ana bagian film sing ngomongake babagan seks kaya film tahun 2000-an sing mung ngandalake artis-artis panas. Film iki uga bisa mbangun dunya sing anyar, kamangka ana Pengabdi Setan 2 lan Pengabdi Setan 3 sing bakal diproduksi taun ngarep. Film iki nyeritakake korban saka pengabdi aliran terlarang sing nyembah setan kanggo oleh kamardhikan, kemakmuran, lan keturunan.


Negoroe awak dewek kabeh iki duwe sing jenenge pirang-pirang adat sing lahir teko pirang-pirang suku sing ono nag masyarakat indonesia iki. Masio saiki wes jaman modern, tapi iku isek dijogo masyarakat ambek pemerintah soale iku termasuk martabate negoro, lah cara jogone yoiku pemerintah ngakui onone adat iku teko oleh ngelestarikno budaya adatk iku maeng teko tokoh-tokoh adat sing sampek saiki tetep dimulyakno karo pemerintah. Lah tokoh adat yaiku wong sing dipilih karo masyarakat iku maeng gawe makili masayarakat setempat iku kanggo mimpin gawe ngelestarikno budaya ambek warisane leluhur sing apik-apik. Mangkane sing jenenge tokoh adat nag endi-endi mesti disegani ambek dimulyakno karo wong sing nang kono.


Aku wingi cerito nang koncoku sing ceritane iku nyeritakno wong sing ora tau nyerah pas usaha. Aku oleh cerito iku pas moco kitab sing ono nag salah sijine perpus nang kampusku. Lah cerita iku maeng nyeritakno ono wong lanang sing pekerja keras ambek ora tau aras-arasen olehe usaha do-dolan klambi nang pasar. Budale iku mari subuh langsung budal terus tutupe sampek sore. Tapi wong iku maeng nag wayae sembayang yo sembayang. Awitane dodol ancene sepi sampek pirang-pirang dino, terus karo bojone sampek dikongkon tutup kon golek penggawean liyane soale tabungane entek terus bingung kawe nyukupi kebutuhan barang. Tapi wong iku maeng ora nyerah deke tetep usaha ambek pirang-pirang cara sing penting iku apik carane. Akhire sampek sak ulan punjul wong sing tuku akhire mulai akeh. Lah teko cerito iku wong dikongkon ojo sampek nyerah nag awakmu usaha terus ojo lali ambek dongo.


Nag Ngerti suku Jawa mesti ora ngiro lali ambek sing jenenge senjata keris. Senjata iki termasuk salah sijine senjata sing ancene dijogo ambek pemerintah soaleh warisan sejarah nenek moyang. Pemerintah liwat menteri kebudayaan nganjurno nang masyarakat kanggo jogo barang-barang sing ancene diwarisno ambek nenek moyang kanggo awak dewek kabeh. Nag sing jenenge keris maeng termasuk senjata sing sakti, terus sing duwe yo kudu ngadakno ritual nang pengen senjata iki tetep sakti. Nah ritual iku yo termasuk adat dan budaya sing ancene kudu dijogo. Mangkane awak dewek kabeh sing dadi generasi enom yo kudu melok jogo. Ben jejak sejarah negeri iki isek tetepi ono sampek mene.


Pas aku numpak bis mesti godak-godakan ambek bise mergone bise iku mesti banter-banteran ora karoan. Nah wong nag lagek atu numpak wae wes ajak-ajakan polahe wedi kari opo maneh nag nang dalan sopire tambah nemen oleh godak-godakan ambek bis liyane. Pas numpak bis iku aku yo diulangi ambek dikandani karo kondekture utowo kernete pas numpak bis soale akeh wong sing tibo pas numpak bis. Nah pas medun mesti diulangi ambek kernete, biasane kernete iku mesti ngelengno nag medun iku mesti dikongkong gawe sikil kiwo ambek berok-berok. Yo iku maeng ancene wes umum kanggo kernete bis ben wong sing numpak maeng ora tibo.


Saben sholat Jumat mesti ana khotib sing nyampekna khotbah maneka tema. Kadhang sing disampekna babagan kewajiban Musli, kadang sing disampekna hubungan manungsa karo manungsa liyane, lan akeh liyane. Sing paling diiling nalika khotbah Jumat mesti nalika khotib mbalen-mbaleni babagan ngilingake kanggo taqwa marang Gusti. Percaya marang Gusti, ngelakoni apa sing diprentah karo Gusti, lan ngadohi apa sing dilarang karo Gusti. Senajan donya saya suwi saya rusak, akeh wong sing malah ngelakoni apa sing dilarang karo Gusti lan malah ngadohi apa sing diprentah Gusti nanging dadi wong Muslim kudu duweni pendirian sing kuwat. Ayo padha njaluk pitulungane Gusti supaya ora katut babagan ala kaya ngono.


Delok keterangan sing dibagekno ambek kementerian kesehatan nag situs sehatq masalah manfaate hobi tibak'e macem-macem. Nag situs iku dijelasno nag hobi iku iso wae garai awak iki ngasoh teko stres sing disebabno teko penggawean, terus hobi iso dadekno wong iku maeng seneng terus lali karo masalah sing iso dadekno stress, terus teko hobi iku maeng uwong iso bersosial ambek liyane soale kadang uwong nag wes kakean masalah ora kenek ge jak gembul ambek cangkruan bareng. Mangkane teko hobi iku maeng wong kadang iso bagi cerita ambek wong sing duwe hobi podo, akhire iso ijol pengalaman gawe ngadepi masalah. Mangkane hobimu dadekno tomboh strese awakmu ben ora spaneng ngadepi urip.


Hiburanku disik pas lagi neng omahe wae mergo pandemi kui delok cuplikan pertandingan NFL. NFL iki liga bal-balan Amerika sing paling gedhe. Salah siji cuplikan sing tak senenge kui pertandingane New England Patriots ngelawan Miami Dolphin tahun 2019. Pertandingan iki seru banget. Soale pertandingan iki dimenangke karo Dolphins. Pas jaman iki. Patriots lagi jaya-jayane. Taun sak durunge, tim iki menang super bowl. Pokokmen Patriots iki kuat bangetlah. Opo meneh neng pertandingan sak durunge Dolphins kalah letak ngelawan Patriots, skore 0-43. Pertandingan saiki dimenangke Dolphins tipis banget 27-24. Seko babak kesiji tekan terakhir, rong tim iki saling salib-saliban skor. Neng menit-menit akhir, Patriot jajal nambah skor kanggo nguncal-nguncal bale peng akeh ben bale ora mati.


Nak biyen sing jenenge poto iku gawe kodak ambek kelis. Tapi saiki wes diganti ambek sing jenenge Kamera. Nah, kamera iki yo akeh maceme salah sijine yoiku kamera digital. Nah sing diarani kamera digital yaiku poto sing kenek gawe nyimpen gambar liwat perangkat digital koyo sensor, lensa, ambek memori sing digawe nyimpen gamabr iku maeng. Nah kamera iku maeng bentuke yo we podo koyok umume kamera, tapi sing bedakno yoiku sensor sing iso goleki utowo bedakno endi sing raine menungso ambek ora, terus kenek diarahno endi sing paling beneing gambare. Terus yo kenek digawe gawe video barang koyok shoting-shoting film ngunuku.


Biyen aku dijak kakangku ning Pizza Hut Kaliurang. Banjur aku ketemu karo kancaku. Bar kuwi awak dhewe mangan bareng. Aku pesen pizza sak loyang kembulan karo kakang lan kancaku. Awak dhewe ngomongke gawean lan kuliah amarga Pizza Hut penak dinggo diskusi. Ora antre lan keadaane tenang lan iyup, akeh tanduran. Masio parkirane cilik, tapi rapi lan ora sesek. Aku, kakang, lan kancaku uga mangan salad lan tuku ngombe. Nek jareku, Pizza Hut iki sumbut antarane rega karo rasa. Rasane enak ning ora seret kaya roti biasa, topping-e macem-macem tur ora medhit. Kayane suk mben aku arep ngejak kakangku utawa kancaku maneh mrene.


Nag pengen liburan nang panggonan sing paling viral saiki ora atek bingung, soale iso di golek'e nag google pangonan wisata endi sing paling viral. Contone neg nag jogja mesti Tugu. Nag tugu iku ramene pol soale pangonane sing wes terkenal kat jaman biyen ambek iso foto-foto nag pinggire Tugu Jogja. Sak liyane iku, nag sekitare tugu panggonane yo enak digawe cangkruan ambek konco-konco saole akeh angkringan sing regane yo morah-morah terus pilihane akeh ambek jajane sing reno-reno. Mangkane angger sore nag Tugu Jogja mesti ramene pol sampek garai macet soale akeh bocah-bocah sing dolan rono. Terus akeh sing semliwer nyabrang akhire garai macet.


Bal-balan dadi salah sawije hobi sing nyehatake lan nyenengake, utamane gawe cah lanang sing seneng olah raga. babagan bal-balan iki ya ora beda adoh karo wong sing seneng olah raga liyane. Bal-balan iki marai seduluran raket lan atine bungah amarga dolanane mesti kudu sak tim. Nanging bal-balan kuwi bakal dadi bumerang yen fanatik. Wong kang fanatik iki biasane marai rusuh ning stadion uga ning media sosial, senengange paido penggemar saka tim liyane. Maune mung arep nonton malah dadi mala. Seng bener ya bal-balan iki kudu dilestarekake pasedulurane, dudu musuhane. Apa maneh bal-balan iki dadi olah raga sing wis kesohor solidaritas lan manfaate kanggo fisik.


Jajan sing nggarakno wareg nanging cara masak lan nggolek bahane gampang yaiku roti isi sing arane sandwich. Roti iki bisa diisi tomat, sayur, sosis utawa daging, lan diwenehi caos sambel. Roti sing digawe bisa dipanggang dishik lan diwenehi mertega supaya luwih gurih. Sawise iku, isian rotine sing wis cepak bisa mulai diketoki lan ditata ana ing rotine. Sandwich uga bisa ditambahi karo keju supaya rasane luwih gurih. Yen kabeh wis ditata ana ing rotine, sandwich wis bisa dipangan bareng-bareng karo kanca utawa karo kaluwarga. Sandwich uga bisa ditambahi karo ndog dadar utawa ceplok supaya isine luwih akeh lan bisa nggarai weteng wareg.


Saben Jumat, sekolahku nekakne ustadz ana ing sekolah kanggo ngewenehi ceramah kanggo kabeh murid. Ceramah iku diwiwiti jam 7 isuk nalika jam pertama sekolah lan buyar jam 9. Dina iki ustadz sing teka yaiku ustadz Habib Ja'far. Ustadz sing isih enom lan cara ngomong nalika ceramah disenengi karo kabeh bocah enom. Ustadz Habib Ja'far nerangake masalah bakti ning guru. Guru minangka wong tuwa ana ing sekolah wis samestine pada ngurmati kaya dene ngurmati wong tuwa sing ana omah. Habib Ja'far uga nyeritakake siji cerita sing marakke bocah-bocah padha nangis kelingan dosane ning gurune. Ana sing nangis karo mingsek-mingsek, ana sing nangis nanging diempet, ana sing nangis bareng karo kancane, lan ana sing nangis buanter. Kabeh padha iling nalika tau megelne gurune karo tingkahe.


Pindahan omah kuwi bisa marai nyaman amarga nduweni lingkungan anyar kanggo nyegerake pikiran, nanging uga bisa marai ora tenang amarga adaptasi sing sering gagal. Kadhang, mbutuhake wektu sing suwe kanggo adaptasi yen nduwe tangga ora sumeh semeleh, nanging adaptasi kuwi uga bisa cepet yen duwe tangga sing kooperatif lan kepenak dijak komunikasi. Kamangka, pas awal pindahan, kudune ya dadi wong sing sumeh, yen bisa ngewenehi panganan lan uga oleh-oleh kanggo perkenalan ben tangga kuwi ngerti yen ana warga anyar. Yen ana kerja bakti utawa kumpulan, kudune melu tumandang ben bisa oleh kanca ning kampung lan uga bisa luwih kenal karo lingkungan.


Dana kelahiran anak kuwi kalebu dana darurat amarga ora ana sing ngerti kepiye bayi kuwi lair lan prosedur medis apa wae sing kudu dilakoni. Ana bayi sing diprediksi bisa lair normal, nanging pas lairan malah kudu operasi lan uga ana gangguan kesehatan sing ora bisa dibedhek. Banjur dana sing kudu diwenehake karo wong tuwa kuwi mestine tambah gedhe. Kamangka, wong sing wis rabi lan ana rencana nduwe anak, kudu nyiapake dana sing akeh kanggo kelairan amarga ora bakal ngerti apa wae prosedur kesehatan sing kudu dilakoni lan kabeh kuwi ora bisa dikira-kira. Amarga kuwi, nyelengi dana darurat penting kanggo anak.


Dadi Chef kuwi ora gampang lho. Ing anggepan saperangan tiyang, bokmenawa pakaryan minangka Chef kuwi iya amung mangsak ana pawon. Ananging yen awake dhewe gelem ninangli luwih caket, jebulane pakaryan Chef mau ora bisa disepelekake. Dadi chef kuwi kudu mangerti teknik masak kang bener lan pener. Tegese, Chef kudu bisa nyawisake panganan kanthi tekstur kang beda-beda ana sajroning panganan. Banjur, dadi Chef kudu bisa nyawisake panganan kang porsi lan kandhungan nutrisine pas. Tegese, ana ing sajroning panganan porsi antaraning karbohidrat, protein, serat, mineral, lan sapanunggaane kudu seimbang, supaya panganan mau bisa estu nyarasake awak kita. Telu, Chef kudu bisa nyawisake panganan kanthi apik pandelenge. Yen istilahe, kudu bisa plating. Awit rasaning wong mangan bisa ngrasakake enak iya awit tampilan panganan mau. Sakjane isuh akeh bab kang akeh gayutane karo pakaryan Chef kang ora gampang. Mula aja nggampangake pakaryan Chef.


Bali dadi salah siji kutha sing masarakate paling akeh nganut agama Hindu. Ora kaget yen ing Bali uga akeh banget pura kanggo sembahyange wong Hindu. Salah sijine yaiku Pura Besakih. Pura iki dadi pura paling gedhe sing ana ing Bali amarga ing njerone pura iki uga ana pura cilik liyane sing cacahe ana 17. Sadurunge mlebu ana ing Pura Agung Besakih ana anda sing akeh banget. Anda iki dadi tandha kanggo mlebu ing Pura Penataran Agung Besakih utawa pusate pura. Yen dolan ing Pura Besakih iki bakalan ngerti akeh wong sing gawe klambi putih-putih lan nggawa sesajen sing maceme akeh banget kayata buah-buahan, kanggo sembahyang ing njero pura.


Dino iki, aku ambek dulur-dulurku wes siap-siap berangkat nang Rembang gawe njupuk barang-barang nduwene tanteku sing mbari pegat ambek bojone. Teko Gresik, awak dewe berangkat nang Rembang. Perjalanane kurang lebih 3 jam an soale dalane lagi lowong dadi gak atek drama macet. Pas perjalanan balik, kabeh podo ngomong nek wetenge luwe. Berhubung iki paling cedek ambek pantai, akhire aku melbu nang Pantai Cemara nang daerah Tuban. Nang pantai kan biasane onok warung-warung, dadi cek mangan nang kono ae. Mbari parkir, guduk mangan tapi awak dewe malah terpukau ambek pantai pasir putih sing resik banget. Wes ngono, pantaine sek sepi banget, mbasio warung panganane lumayan akeh. Akhire awak dewe malah asyik dolanan banyu nang pantai iku sampe wes gak ngeroso nek wes luwe nemen.


Khotbah kuwi dadi salah siji cara kanggo nyampekake wahyu utawa pitutur saka kitab suci marang umat utawa jemaat. Wong sing nyampekake khotbah iki yaiku khatib utawa imam ning salah siji omah ibadah. Nanging ya ana khatib utawa pengkhotbah sing sengaja dipilih dudu saka imam, biyasane iki ana ning ujian praktik sekolah. Kamangka, kanggo nyiyapake materi dakwah, ana cara sing bisa dilakoni yaiku kaping siji, kudu nggolek topik sing dibahas lan kudu sesuai karo jemaat, misal wayah Idul Adha ya kudu nggolek sing topike padha karo idul Adha kaya perintah nyembelih ismail. Banjur kaping pindho khotbah kuwi kudu ditulis lan dikoreksi ben ora salah omong, kaping telu yaiku akeh latian.


Teknologi kanggo ngeresiki omah iki tambah maju amarga ana robot sing bisa ngeresiki omah sing ukurane cilik nanging ora perlu dikendalikake kanggo remot amarga robot iki duwe sensor sing bisa ngeresiki ruangan lan ora nabrak-nabrak. Nanging robot iki uga perlu diopeni ben ora cepet rusak lan awet nganthi pirang-pirangane taun. Beban kerjane robot iki aja digawe gedhe, yaiku robot iki fungsine kanggo ngeresiki sing entheng. Kamangka, sak durunge robot iki mlaku, omah wis disapu dhisik ben ora ana serpihan sampang lan watu krikil sing rada gedhe amarga sampah iki bisa ngganggu proses reresike robot lan marai robot iki cepet rusak.


Neng Yogyakarta pas aku SD, sak ben ulang taun kota pelajar iki, murid-murid seko TK tekan SMA diwajibke nganggo klambi tradisional. Klambi tradisional kui klambi tradisional Yogyakarta, sorjan lan lurik kanggo sing lanang, lan kebaya kanggi sing wedok. Aku pas kui durung duwe klambi tradisional dhewe, dadi aku kudu nyewo. Neng penyewaan kui, aku milih sorjan werno ijo sing ono motif kembange lan jarike sing duwe latar putih, ora lali blangkone. Neng kono, aku uga nyewa keris. Pas pertama deloke wis wedi aku deloke. Aku nganggo keris kui neng sekolahan. Keris kui tak jogo ati-ati. Aku wedine bakal nyilakani konco-koncoku neng sekolah. Nanging sak durunge dibalike, aku penesaran lan buka keris kui, Jebul, keris kui dudu keris tenanan mung lempengan wesi dowo wae, ora landep blas.


Jagung kuwi salah satunggaling jinis sayur kang disenengi dening bocah. Anggepan mau ora uwal saka akehing panganan kang bisa digawe saka jagung. Tuladhane, yen dianggo lawuh, jagung bisa dadi bahan dasar utawa campuran ana sop, perkedel jagung, bubur jagung, bening bayem jagung, sayur asem jagung. Yen dadi panganan biasa jagung bisa kagawe utawa kacampur dadi panganan bakwan jagung, zuppa soup, jagung serut keju susu, jagung bakar pedas manis, popcorn, utawa puding jagung. Minangka kasenenganing bocah, pangolahing jagung kalebu simpel. Jagung dhewe uga wis duwe rasa kang legi semu gurih. Luwih-luwih saiki wis ana es krim rasa jagung kang didol ana minimarket. Bab iki mau sansaya nuduhake yen jagung pancen banget disenengi dening bocah.


Bosen mek mlaku-mlaku nang Mall, aku ambek dulurku mutusno gawe mlaku-mlaku nang panggon wisata alam sesekali. Pilihane iku nang Hutan Pinus Imogiri, Bantul, Yogyakarta. Ndek tengah perjalanan, dulurku tuku jajan disik gawe nang perjalanan. Panggone gak tapak adoh, mek sekitar sak jam teko kosku. Lokasine pun gampang ditemoni. Mbari tuku tiket, aku ambek dulurku melbu nang area hutan pinus sing duwur-duwur banget iku. Suwe-suwe mlaku dadi pegel. Akhire aku nyewo tiker terus dulurku njupuk jajan sing mau dituku. Awak dewe dadi piknik ndek tengah hutan pinus sambil kelesetan. Berhubung lagi musim kemarau, dadi gak wedi bakalan udan. Akhire setelah sekian lama, aku ambek dulurku isok menikmati panggon wisata alam sing apik gawe foto-foto dan nyaman gawe piknik.


Nek awak dewe ndelok kamera DSLR, sing pertama kali ketok iku pasti lensane sing dowo. Lensa sing onok nang kamera DSLR iku isok dicoplok dan diganti nganggo jenis lensa sing liyane sesuai kebutuhan. Setidake onok sepoloh jenis lensa sing isok dipasang nang kamera DSLR. Siji, lensa kit utowo lensa sing wes sak paket ambek kamerane. Loro, lensa fix. Lensa iki nduwe sifat permanen, dadi pengaturane gak isok diganti-ganti. Telu, lensa standar sing apik digawe foto lanskap. Papat, lensa sudut lebar sing apik digawe nangkep area sing jembar nang siji foto. Limo, lensa tele sing dinggo gawe nangkep objek sing jarake adoh. Enem, lensa makro sing apik digawe foto sing isok ketok sampe detail paling cilik. Pitu, lensa fisheye sing isok digawe nangkep gambar sing radius e 180 derajat bek nang siji bidang pandang. Wolu, lensa tilt-shift sing isok digawe manipulasi gambar. Songo, lensa infrared sing isok nyaring kabeh gelombang cahaya kecuali gelombang infrared. Terakhir, lensa zoom sing apik digawe portofolio fotografi.


Sebagai anggota sangar sing lanang, awak dhewe iso latian nari lan latian kanggo gendangi penari sing liyo. Alat musik sing dienggo kui jenenge rapai. Bentuk mirip koyo rebanae, nanging ranka kayune luwih kandel lan krincing dipasang kui mung siji neng ngarah neng pemusike. Sak liyone kui, kulit khewan kanggo rapai kui ngaggo kulit wedhus. Rapai kui uga ono jenis-jenis dhewe tergangtung kegunaane. Rapai sing diungake nari, tariane jenenge rapai geleng, kui duwe ring sing cilik. Rangkane kui uga luwih cilik dadine luwih enteng. Swara krincinge uga luwih cilik. Sing keloro, kui rapai kanggo ngiringi penari. Rapaine kui luwih gede lan swara krincinge luwih banter.


Wong sing duwe karepan kanggo buka usaha iku bener-bener disiapno kabeh, awit teko mentale sampek teko bondone barang. Mari ngunu kudu iso mutusno usaha opo sing ancene pas kanggo deke karo cocok ambek awake ben iso enak usahae maeng. Terus jarene koncoku sing wes tau buka usaha, nag pengen buka usaha iku ora mok modal ambek mental tok sing disiapno tapi yo kudu ngerti itungan untung ambek rugine ben ora sampek bangkrut. Soale sing jenenge usaha iku kudu ngerti itungane awit teko modal sampek batine karo tenogo ambek rego sewo panggonan barang yo kudu keitung ben ulane. Mangkane dadi wong usaha iku yo ora gampang koyok dadi karyawan.


Kindle, piranti kanggo moco buku digital seko Amazon, bakal ngetoke produk paling anyar neng taun 2023, yaiku Kindle Scribe. Koyo jenenge, sing ngebedake piranti iki karo sing versi sing liyane kui, Kindle Scribe duwe bolpen digital sing iso kanggo ngorek-ngorek buku digital sing lagi diwoco. Bolpen digitale kui ono rong jenis, sing biasa karo sing premium. Sing premium kui, bolpen duwe fungsi kanggo ngebusak orek-orekane. Kindle Scribe iki bobote luwih abot seko versi sing liyane. Piranti iki duwe bobot 433 g. Kanggo dadi perbadingane, Kindle sing diluncurke sak durunge duwe bobot 155 g. Kindle Scribe iki iso dienggo tekan telung sasi kanggo catetan wong kui gawe piranti iki 30 min sak ben dino.


Preinan bakdo wingi, aku lan sak keluarga besar dolan bareng neng Malang. Awak dhewe milih dolan neng kota Apel kui mergo mbak sepupuku ono sing kerjo neng kono lan ora iso suwe-suwe cuti. Neng kota Malang kui ora suwe, awak dhewe mung nginep 2 dino sak wengi wae. Bar kui awak dhewe langsung bali neng Yogyakarta. Sadurenge tekan omah, awak dhewe mampir sek neng Solo kanggo mangan wengi. Awak dhewe mangan sego liwet neng kono. Nanging, awak dhewe rada kuciwa karo sego liwat sing awak dhewe tuku. Porsine kui mung sitik senadyan awak dhewe wes tahan ngelih. Dadi dulur-dulurku sing isih ngelih tanduk meneh.


Keripik gedhang ning kuthaku kuwi durung dadi primadona amarga isih kurang variasi lan kemasane kurang apik. Aku ngerasa tertarik amarga rampung kena PHK, aku kaya kentekan waktu lan sering ngelakoni babagan lan bisnis sing ora tinemu untung. Banjur aku duwe ide kanggo dodolan kripik gedhang sing akeh rasane kaya cokelat, susu, lan uga akeh maceme. Aku uga nyithak banner ning omah lan stiker kanggo pengemasan. Amarga toko camilan kuwi akeh, aku mbuka sosial media lan mulai masarake cara online amarga luwih gampang. Jebul untunge luwih akeh lan aku saiki wis duwe karyawan akeh lan bisa mbantu perekonomian warga ning sekitar omahku.


Gurun ugi saged dados panggonan wisata alam ingkang menarik. Wonten gurun unik ingkang lokasinipun wonten cerak Pegunungan Andes, Bolivia. Gurun menika asmanipun Salar de Uyuni. Senandyan disebat gurun, wonten Salar de Uyuni boten wonten pasir. Isinipun gurun menika uyah ingkang kathah sanget ingkang dadosaken panggonan menika garing terus kados gurun. Ambanipun ingkang ngantos sepuluh ewu kilometer persegi. Plesiran wonten Bolivia boten lengkap menawi boten nate plesiran wonten gurun uyah menika. Pemandanganipun unik. Wanci paling sae kangge plesiran dhateng Salar de Uyuni inggih menika pas mangsa rendheng wonten sasi Desember ngantos Januari amargi gurunipun uyah wanci menika saged nampilake efek kados cermin ingkang endah menawi dipunpotret.


Biasane nag muleh kampung nang lamongan, aku ora lali mangan soto sing dadi andalan nag kota lamongan, tapi sak liyane soto, ono maneh sing jenenge penyetan lamongan. Penyetan Lamongan iki bedo karo penyetan nag kota liyane masio jenenge podo, nek nag lamongan asli, penyetan iku sing penting sambele trasi sing enak. Masio nag jogja yo ono sing jenenge penyetan tapi sing ora iso ngalahno yoiku rasa sambele. Ndok lamongan sambele iku luweh pedes terus gurih ono legine saitik. Soale nag kene sing jenenge sambel iku pedes ora legi. Terus resep gawe sambele yo ora angel soale bahane yo mok lombok abang, lombok rawit, bawang abang, tomat abang, trasi, ambek uya. Mari ngunu bahan-bahan iku di goreng sampek mateng. Nag wes mateng lagek digiling utowo diulek yo ora-opo nek ora pegel. Yo wes mok ngunuku tok sing jenenge sambel penyetan lamongan.


Aku setuju karo progam KKN sing dilakoke neng kampus-kampus. Soale liwat program kui, aku lan kawulo enom liyane ngerti kahanan neng deso kui koyo piye. Akeh mahasiswa kui asal seko daerah-daerah sing maju. Neng kono, awak dhewe gampang entuk opo-opo. Kabeh fasilitas umum iso awak dhewe temuke. Ora mung ono, nanging kwalitas fasilitase kui uga apik lan duwe teknologi sing luwih maju. Mergo ono KKN iki, awak dhewe sebagai kawulo enom isi ngerti perkoro-perkoro opo wae sing dirasake karo ono neng daerah deso. Harapane awak dhewe kui ora mung iso ngerampung KKN kui. Nanging uga dadi paham, sebenere perkoro pemerataan kesejahteraan neng Indonesia kui isih okeh.


Developmental Basketball League utowo biasa disingkat DBL iku kompetisi liga bola basket nang tingakt SMP ambek SMA nang Indonesia. Pusat pertandingan DBL iku diadakno nang Suroboyo, luwe tepate nang DBL Arena. DBL Arena dewe iku stadion bola basket sing dikelola karo Jawa Pos Group. Kapasitas penontone iku isok sampe 5000 penonton. DBL arena iki dinilai dadi stadion sing paling nyaman gawe nonton pertandingan basket. Mbasio rego melbune tergolong larang timbang stadion liyane—5 ewu—tapi fasilitas sing disediakno nang kene iki jauh luwe apik timbang stadion liyane. Stadion e iku wes full AC sing marakno gak sumuk nang njero. Terus keseluruhan areane iku resik banget soale wes onok petugas kebersihan sing stand by nang kono terus.


Azan utowo adzan yaiku panggilan ibadah gawe umat Islam gawe ngelaksanakno sholat. Adzan iku teko kata 'azina' sing berarti “krungu” utowo “diberitahukan”. Adzan iku panggilan pertama sing diperdengarno secara jelas nang masjid ben wayahe sholat limang wektu nganggo pengeras suara. Panggilan kedua iku jenenge iqomah, sing nandakno nek sholat kate dilaksanakno. Adzan iku onok adabe sisan sing sesuai ambek hukum Islam. Siji, muadzin utowo sing ngumandangno adzan iku kudu beragama Islam, berakal sehat, ambek cakap dalam ilmu agama. Loro, amanah dan gak nerimo upah. Telu, suara muadzin kudu lantang dan merdu. Papat, suci teko hadas karo najis. Terakhir, ngadek madep kiblat nganggo pengeras suara.


Pak petinggi iku yo termasuk wong penting nang daerah nggonanku yo wes kenek diarani termasuk tokoh adat, Nah Petinggi iku asline podo ambek Kepala Desa tapi celuk'an ngunuku wes dadi adate wong daerah nggananku kat jaman biyen sak durunge aku lahir sampek saiki sing jaman hp wes layar sentuh. Nah Sing jenenge petinggi iku tanggung jawab tambah kedene mgilan soale iku sing mimpin ambek sing ngeramut tokoh-tokoh adat sing nang dusun sing ono nang daerah kono. Dadi Petinggi asline  iku yo kudu dihormati tapi saiki citrai petinggi nang desaku tambah elek soale gara-gara ono wong sing dipercoyo dadi petinggi tapi ora ngelaksnakno adat ambek budaya sing wes kelakon nang kono. Dadi nag milih petinggi utowo kepolo deso iku dianjurno wong-wong sesepuh daerah nggonanku iku kudu bener-bener wong sing ngerti adate kono.


Tahun wingi iku ono berita sing bahas perkembangan teknologi Perintah Suara sing dilebokno nang montor. Teknologi iki asline wis diterapno nang salah sijine montor sing teko cino. Sistem iki ancene sangare pol soale wong sing duwe montor ora atek repot-repot metek-metek petekan karek ngomong tok. Sak liyane iku keunggulan liyane yaiku sistem iki kenek dikongkon sembarang sing penting ono menune nang montor iku contone koyok ngakakno AC, nutup cendelo, ambek akeh fungsi liyane sing durung diwerui wong polahe teknologi iki ancene lagek anyar ambek durung akeh montro sing masang teknologi iki. Dadi ambek onone teknologi iki wong sing duwe montor iso enak.


JDID dadi perusahaan sing paling maju ning bidang logistik lan perdagangan online. Nanging, ning jaman pandemi, JDID iki ngalami kerugian sing gedhe amarga akeh ngadakake promosi tanpa peritungan lan uga kalah karo jenis usaha liyane sing isih sejenis. Kamangka, kanggo nutup kerugian kuwi, JDID ngelakoni pemutusan hubungan marang karywan kanthi ewonan jumlahe. Pemutusan iki dadi pertimbangan amarga perusahaan kudu ngatasi kerugian lan kudu hemat marang anggaran sing ana lan uga nggawe skema jaga-jaga ben perusahaan ora bangkrut kena krisis ning taun 2023. Akeh pegawai JDID saiki sing nganggur lan jebul langkah iki wis dilakoni karo perusahaan rintisan bidang teknologi liyane.


Saben isuk sak durunge mangkat kuliah, aku tuku sega gudeg sing ana ning GOR. Sega gudheg iki sing dodol Mbah Siyem lan wis terkenal enak. Amarga kuwi, sega gudeg iki dadi langganan, Miturut critane wong sing omahe ana ning cedhak GOR, Mbah Siyem wis dodol ning kono luwih saka 20 taun lan dadi langganan wong akeh amarga rasa gudege sing enak lan ora sepira legi kaya akehe gudheg ning Jogja. Kamangka kuwi, aku sing saka Jawa Timur uga cocok karo rasane. Sing biyasane ora doyan gudeg dadi doyan amarga gudhege uga enak. Apa maneh ditambah daging pithik sing wis disuwir utawa ndhog pindang lan bawang goreng.


Doa sing diijabah iku biasane teko uwong sing lagi kesusahan. Salah sijine iku wong sing lagi bepergian. Musafir sing lagi safar alias wong sing lagi bepergian iku disarano gawe akeh-akeh dungo soale waktu safar iku waktu sing mustajab. Hal iku mergo wong sing bepergian iki nduwe akeh banget keterbatasan mbasio kondisine lagi nyaman banget. Misale wong sing bepergian numpak mobil, pasti wong iku mek isok berkegiatan nang njero mobil iku tok. Buru isok metu iku pas leren diluk nang Rest Area utowo pas wes tutuk. Kegiatan terbatas nang njero mobil iku sing dianggep sebagai wong sing lagi kesusahan. Dadi gawe awakmu sing lagi bepergian, dungo o sing akeh, mumpung lagi mustajab.


Daharan ingkang paling asring dipunpanggihi wonten hajatanipun tiyang Jawi inggih punika tumpeng. Tumpeng menika sekul ingkang werninipun jene. Werni jene wonten budaya Jawi menika lambang urip ingkang makmur. Sekul tumpeng awujud arga ingkang nglambangipun proses ingkang dipunlampahi menungsa dugi urip ingkang makmur. Arga ugi lambang hubungan menungsa kaliyan Tuhan. Tumpeng lumrahipun didahar kangge kering tempe, tigan dadar ingkang dipun suwir, ayam goreng,abon, kaliyan urap. Wonten uga ingkang ngagem teri utawa tigan rebus kaliyan tigan semur nalika nyedhiyakake tumpeng. Lawuh tumpeng nglambangipun hubungan menungsa kaliyan menungsa sanes. Menawi hubungan kaliyan Tuhan lan menungsa sanes saged mlampah ingkang sae, gesangipun menungsa bakal makmur lan sejahtera.


Aku gelek petok sing jenenge keris mboh iku nang facebook utowo nang instagram. Lah keris iku termasuk salah sijine senjata sing legendaris sing ono nang indonesia. Tapi asline senjata iki termasuk senjata tradisional sing teko jawa timur. Senjata iki duwe bentuk sing lincip nang duwure koyok pedang, tapi sing garai iku unik yaiku ora mok angger lincip tok, tapi yo mlengkung-mlengkung nang tengai keris iku. Mari ngunu keris iki yo duwe telong bagian yaiku gaman, cekelan, ambek selotong. Lah nag gawe keris iku ora angger gawe terus dadi. Tapi kudu ono rituale disek koyok nyiapno sesaji ambek mileh waktu utowo dino sing pas.


Ijen Nirwana yaiku perumahan sing paling gedhe sing ana ning Kutha Malang. Perumahan iki dadi kondhang amarga dipanggoni karo para bule utawa pejabat gedhe ning Malang. Ijen iki dipisahake nganggo dalan sing gedhe banjur cedhak karo pusate kutha. Amarga kuwi, perumahan iki kalebu perumahan elit senajan omah sing ana ning Ijen Nirwana iki tinggalane jaman kolonial. Perumahan iki lengkap amarga ana ruko, komplek rumah sakit, pusat perbelanjaan lan uga fasilitas liyane. Nanging, wong sing ana ning Ijen Nirwana iki yaiku para supir lan uga pembantu. Kamangka, supir lan pembantu iki dadi saling kenal lan uga bisa raket amarga sering ketemu pas wayah reresik.


Tari Ratoeh Jaroe kui asale seko Aceh. Wis semestine, lagu-lagu sing dadi iringan tari kui nganggo boso Aceh. Kanggo dadi iringan tari Ratoeh Jaroe utowo tari aceh umume, ora iso sembarangan. Sak ben tarian kui, terdiri seko rangkain lagu. Jumlahe lagu kui iso piro wae, naning paling ora ono 4 jenis lagu. Sing ke siji kui salam. Salam iki lagu sing dadi pemuka tarian. Sing keloro, salawat. Lagu iki muji-muji Kanjeng Nabi Muhammad. Sing ketelu, lagu pujian. Lagu kui intine koyo zikir sing ngelingke awak dhewe marang kebesaran Gusti Allah. Sing kepapat kui lagu kisah. Lagu kui nyeritake crito-crito sing ono neng Alquran lan sahabat-sahabat Nabi.


Warung Sate Pak Dakir sampun wonten wiwit warsa 1966. Ingkang ndadosaken warung sate punika benten kaliyan warung sate sanesipun inggih punika menu ingkang asmanipun sego pliket. Sego pliket kadamel saking sekul ingkang dicaosi sumsum menda terus digoreng. Sumsum menda menika ingkang ndadosaken sekulipun pliket alias lengket. Menu sego pliket namung wonten ing warung sate Pak Dakir. Sego pliket menika salah satunggaling daharan keremenanipun seniman Jogja, inggih punika Butet Kertarajasa. Pak Butet asring dahar sego pliket wonten mriku amargi griyanipun boten tebih saking warung Sate Pak Dakir. Warung sate menika gampil dipadosi amargi panggonanipun wonten pinggir margi HOS Cokroaminoto. Sampeyan bakal ningali daging menda ingkang gumantung nalika dugi wonten warung menika.


Jaman saiki awak dhewe ora kudu duwe mesin cucine neng omah. Mesin cuci kui gedhe lan bakal mangan panggon. Opo meneh yen, awak dhewe ora duwe omah sing jembar. Mesin cuci kui bakal marake omahe dhewe sesak. Sak liyone kui, senadyan musin cuci kui gawe gampang awak dhewe pas lagi ngumbah, tetep wae kui kudu awak dhewe ngumbahi dhewe. Timbange dienggo ngumbahi klambi, mending wektu selone awak dhewe kui dienggo sing liyane. Dadi mending, perkoro klambi reged kui dilaundryke wae. Emang yen diitung-itung, yen dikumbahke kui rada luwih larang. Nanging, awak dhewe dadi duwe wektu selo luwih akeh lan ora kudu ono mesin cuci sing gawe sesak omah.


Nang ben daerah, pasti onok upacara adat utowo ritual sing khas dan sek dijogo kelestariane ambek masyarakat sekitare. Salah sijine iku upacara Ikipalin. Ikipalin iki tradisi sing dilakoni ambek masyarakat suku Dani, Papua. Tradisi iki dinilai ekstrem ketimbang tradisi liyane sing onok nang Indonesia. Proses ritual sing siji iki yaiku ngetok driji ben onok anggota keluargane sing mati. Nek sing mati siji, sing diketok siji. Nek sing mati telu, sing diketok yo telu. Tujuan teko motong jari iku gawe berbela sungkawa karo nyudokno rasa sedihe mergo ditinggal uwong sing disayangi ambek mereka. Nek drijine wes diketok, yo mbalik ngelakoni rutinitas biasane.


Kahanan dalan sing padet kui sing marake wong podo males menyang kantor. Neng dareah kuto ku dalanan padet banget kanggo kendaraan. Mung sitik celahe kanggo awak dhewe iso nyalip. Neng banjo, awak dhewe kudu ngenteni suwe banget. Awak dhewe lagi neng bajo nanging rasane koyo lagi ngantre sembako. Durung meneh sak ben dino kudu ngersake macet sak ben wayahe mangkat kerjo lan bali kerjo. Kui sing nganggo kendaraan dhewe. Sing numpak kendaraan umum menyang kantore uga podo ribet. Seko omah dheweke kudu numpak ojek neng stasiun. Bar kui ngelanjutke numpak bis. Seko halte kui mungkin isih uga numpak ojek meneh supoyo iso tekan ngarep kantor.


Ning lingkungan sing awak dhewe tinggali kui mesthi ono sing jenenge RT lan RW. Rong lembaga sosial kui sing nampung aspirasine wong-wong neng tingkat sing paling cilik. Ciri-ciri RT lan RW kui salah sijine, yen ono perkoro sing ono kaitan hubungane karo pentingan wong akeh, mesthi dirembug bareng-bareng. Perkoro kui ora dirampung karo beberapa wong dhewe. RT lan RW sing apik kui ngerampungke masalah bareng-bareng lan ngerungoke kabeh pendapat. Ciri liyane kui kegiatan sosiale aktif. Kegaitan koyo posyandu, kerja bakti, lan ronda kui dilaksanake. Kabeh warga kui melu kegiatan kui lan ora ono sing wegah-wegahan. Yen kabeh wong aktif neng kegiatan sosial kui artine wong-wong sing tinggal neng kono podo ngeroso seneng.


Nuri iku nduwe siji keluhan, yaiku kangelen nek kate ngukur suhu tubuh anak e nganggo termometer biasa. Mesti akeh miring e, utowo hasil e maleh gak akurat soale gak pas posisine. Terus de’e iku cerito nang koncone, terus takon yaopo solusi gawe ngatasi iku mau. Ambek Vida dikon nganggo termometer tembak ae. Dadi garek ngarahno alat e nang jidat, wes langsung kedeteksi. Akhire Nuri nyoba gawe tuku dan nyoba gawe ngukur iku nang anak e. Dadakno sekali petek, wes langsung metu hasil e. De’e kaget sih, soale buru eroh onok teknologi koyok ngene. De’e langsung mbatin, lapo’o de’e gak tuku iki ket mbiyen. Soale semenjak nduwe termometer tembak, sembarangane iku dadi gampang dan cepet.


Sampek saiki aku nag dikongkon muleh mesti aras-arasen polahe nang omah iku gaya uripe wong deso iku ora karoan. Aku sing asline wong kono ae yo mangkel nag delok gaya uripe wong desoku, terus sing didelok mesti dunyone, iku sing garai aku mangkele ora pokroh sampek saiki nak muleh mesti aku ora seneng nag dijak ngomong ambek wong daerah gonanku soale wes sing ditakokno iku ora kabare awak dewek, tapi mesti sing ditakokno kerjo nang endi, wes rabi opo durung, terus saiki urip nang endi. Aku nag ditakoni ngunuku mesti mbatin"cok lambe kok ora kenek direm". Mangkane gaya urip sing nang desoku iki wes eleke pol soale yo wes koyok ngunuku modele. mangkelno ati.


Cerita rakyat saiki wis ora akeh digemari. Senadyan duwe amanat utowo moral cerito sing tetep iso digunake tekan jaman saiki, cerito kui duwe latar cerito sing ora relevan. Makne kui, awak dhewe butuh gawe crito kui dadi relevan saiki. Awak dhewe iso ngelakoke resepsi neng cerita rakyat mau. Sing kudu dilakoni kui, pertama, awak dhewe kudu paham bener isi cerita rakyat kui, opo amanat sing pengen disampeke lan garis besar alure. Sing keloro, awak dhewe kudu riset opo-opo wae sing disenengi karo wong-wong jaman saiki. Sing ketelu, awak dhewe gawe crito berdasarkan langkah siji lan loro. Awak dhewe kudu ngulik forumula tekan iso ngandani pesan awal sing pengen disampek cerito rakyat sing dijupuk nganggo coro sing disenengi wong-wong saiki.


Olahraga ringan sing iso awak dhewe lakoke neng endi wae lan kapan wae kui, jenis-jenis olahraga sing ngagnggo bobot awak. Olahraga sing koyo ngene iki ora mung gampang nanging uga murah mergone ora butuh tuku alat opo-opo. Senadyan gampang lan murah, olahraga sing ngandelke bobot awak iki podo sehet koyo olahraga sing ngaggo alat sing neng pusat keburagan. Otot sing awak dhewe latih kui iso kabeh. Yen awak dhewe kepengen latian otot lengan, awak dhewe iso ngelakoke push up. Yen awak dhewe kepengen latian otot wetheng, awak dhewe iso ngelakoke plank lan sit up. Yen awak dhewe penge ngelatih otot sikil, awak dhewe iso ngelakoke squat.


Bosen mangan mie sing ngono-ngono ae? Coba dimodifikasi dadi dadar mie. Pertama siapno bahan-bahane disik. Mulai teko mie sak bungkus, ndhog sak butir, ambek daun bawang secukupe. Pertama, rebus mie koyok biasane. Sambil ngenteni mie ne mateng, daun bawange dirajang kasar disik. Nek mie ne wes mateng, tuangno nang piring. Tuangno bumbu mie dan diudek sampe roto. Nek wes roto, baru ditambah ndhog. Terus tambahi daun bawang sing wes dirajang mau, baru diudek sampe roto. Siapno teflon, terus dipanasi disik. Nek uwes, tambahi minyak titik terus diratakno. Mbari ngono tuangno adonan dadar mie mau terus masak sampe mateng. Dadar mie siap disajekno.


Pembibitan atlet wiwit cilik iki penting banget kanggo masa depan olahraga ning salah sawijining negara. Salah sawijining negara sing bisa diconto yaiku Tiongkok amarga Tiongkok iki wis ndukung kedisiplinan atlet wiwit cilik. Salah siji olahraga sing kedisiplinane dijaga banget yaiku senam ritmik. Ning Tiongkok, atlet senam ritmik iki wis dilatih wiwit umur 4 taun, yaiku sak durunge mlebu TK. Wong tuwane uga disiplin. Nanging metode iki ora dilakoni ning Indonesia. Ana sisi positife nanging ya uga ngasilake bibit sing kurang unggul. Kamangka, awak dhewe kudu ndelok metode latih apa sing paling cocok kanggo anak-anak ben bisa dadi atlet sing mumpuni.


Kegiyatan sing paling nyenengake wayah ning Jogja yaiku mlaku-mlaku ning pasar Beringharjo. Salah sawijining dina, aku ngejak ibuku ning pasar iki amarga ibuku lagi liburan ning Jogja. Pancen dasare ibuku iki seneng njahit lan nggawe prakarya, bali saka Beringharjo, ibuku nggawa benang, kain, lan monte utawa manik-manik manika warna kanggo bahan nggawe tas. Banjur aku karo ibuku ndelok-ndelok kain batik kanggo wisudaan. Rampung nggolek batik, aku lan ibuku mangan sate kere sing didol ning lawangan Beringharjo. Sate iki diarani sate kere amarga bahane mung lontong karo gajih lan ora ana daginge. Nanging sate iki enak lan bisa marai wareg. Regane uga murah lan bisa dadi alternatif wisata kuliner Jogja.


Ning anggaran rumah tangga, anane mesin cuci iki bisa nguntungake uga bisa ngerugikake yen ora bisa ngitung kebutuhan. Mesin cuci iki pancen mbutuhake listrik lan uga banyu kang gedhe. Nanging uga bisa irit tenaga lan bisa mbarengi karo ngurus keperluan liyane. Mesin cuci iki bisa dadi alternatif kanggo pasangan sing isih anyaran duwe bocah bayi amarga bisa marai kumbahan cepet garing yen mesin cuci kuwi ana fitur pengering lan ora kesel-kesel ngucek klambi bayi. Amarga boros ning ongkos banyu lan listrik, yen arep nganggo mesin cuci iki ya kudu didelok jadwale ben ora ngetokake akeh dhuwit, kaya misale seminggu sepisan utawa ping loro.


Aku ngeroso piala dunia taun iki ora sak meriah koyo taun-taun wingi. Embuh kui peraaanku wae, opo bener pancen koyo ngono. Aku emang seko awal ora patio seneng lan ngerti-ngerti banget perkoro bal-balan. Iki mergo seko disik rame wae makane aku sitik-sitik ngetuti. Nanging, saiki aku ora ngekuti pertandingane blas. Bahkan pertandingan sing gedhe wae, misale koyo Prancis lawan Inggris, ora tak sempetke nonton. Nanging aku nonton pertandingan finale, Argentina ngelawan Prancis, senadyan aku nontone mung babak kesiji tok. Pas kui, ora sengojo aku dolan neng omahe koncoku tekan bengi. Dadi sak durunge bali, aku dijak nonton bareng pertandingan finale kui.


Dolan lan nyoba resto kurang afdhol yen ora karo ngerjakke tugas. Nanging kabeh kuwi butuh wifi kanggo ngerjakke tugas. Ora perlu kuatir, saiki kabeh restoran wis nyediakake wifi kanggo para tamune. Restoran Merci, salah siji restoran sing nyediakake wifi sing lumayan banter ana ing Sidoarjo. Cara nyambunge ora angel. Kaping pisan, kowe pitek logo wifi ana ing HP. Sawise iku, goleki jaringan wifi sing jenenge "merci cafe" lan pitek connect. Kaping telu, kowe ora perlu ngelebokke password maneh lan kowe wis bisa gunakake wifi iki kanggo nugas.  Panggone Merci iki uga jembar, resik, lan enak kanggo ngerjakke tugas amarga ora pati rame wong.


Panganan cepat saji kuwi pancen akeh sing ora sehat. Nanging awak dhewe isa nggawe dhewe ning omah ben luwih sehat. Salah siji resepe kuwi nggawe burger sing rasane kaya restoran-restoran cepat saji. Kaping pisan, siyapna bahan-bahan kaya roti burger sing bisa dituku ning toko roti utawa nggawe dewe. Kaping pindho, campur daging giling karo bumbu-bumbu, bar kuwi panggang daging giling ben bentuke kaya "patty" utawa daging sing ning burger. Kaping telu, ceplok ndhog. Kaping papat, daging, ndhog, sayuran karo saos lan mayonaise. Yen wis ditata, panggang burger ning teflon utawa oven sampe mateng. Burger sehat wis siyap gawe sarapan utawa bontotan ning sekolah.


Pas jaman KKN, kebetulan banget ngepasi momen pitulasan. Koyo neng daerah-daerah liyane, dino kamardikan Indonesia iki uga dirayake neng panggon KKN-ku. Pas ku awak dhewe ngewangi karang taruna Desa Sukareja ngadake lomba-lomba pitulasan. Salah siji sing awak dhewe ewangi kui bal-balan deso. Ngene carane awak dhewe sing ngadake bal-balan kui karo karang tarunane kono. Sing kesiji, awak dhewe kudu melu rapat. Awak dhewe nawarke opo wae sing awak dhewe iso ewangi, misale seko dana utowo tenogo. Sing keloro, awak dhewe nyiapke lapangane. Awak dhewe pos neng kono kui ngewangi gawe gawang lan nambal lemah-lemah sing bolong ben roto. Sing ketelu, awak dhewe gawe jadwal pertandigane. Ora lali uga, awak dhewe ngebagi sopo-sopo wae sing jogo pas dino pertandingan kui.


Nag mlaku-mlaku nang daerah jawa timur opo maneh sing deso-deso mesti awakmu delok akeh omah sing modele persi koyok omah nang daerah jawa tengah ambeh Yogyakarta. Model omah adat iki maeng jenenge Omah Joglo. Lah omah adat nag telong daerah iki ancene meh podo-podo gawe bentuk sing jenenge joglo paling mok ono tambahan saitik soale keperluan funsine. Jarene Primagam, nag omah Joglo iku ancene rumah adat Jawa Timur tapi duwe ciri khar sing meh podo ambek nang jawa tengah karo Jogjakarta. Lah yo iso ae soale telung provinsi iki ancene tonggo dempetan terus kasultanan Jowo yo melok Yogyakarta sing guwe cerito dowo ambek Mojopahit jaman biyen.


Ana tata cara kanggo ngopeni kitab suci ning omah ben tetep awet lan uga tetep kejaga miturut tata kramane. Kitab suci iki bisa kitab apa wae amarga kitab suci iki ora berlaku ning agama tertentu. Kaping pisan kitab suci kudu dideleh ning panggon sing kethok mripat amarga kanggo pangiling-iling yen kudu diwaca terus. Kaping pindho, kertas kitab iki uga kudu diopeni sing apik kaya kudu ngewenehi sampul lan ora oleh dioret-oret kajaba ana kitab edisi khusus sing bisa kanggo oret-oretan. Kaping telu, kitab iki uga ora oleh kena banyu ben ora gelis rusak amarga kitab sing kena banyu kuwi bisa njamur lan dirubung rayap.


Tebing Breksi iku salah sawijing wisata alam ing wilayah Jogja bagian Piyungan utawa kidule Prambanan. Tebing iki ana ing jalur wisata Candi Ijo lan uga bisa digawe panggon foto lan istirahat.Tebing Breksi iki sajane mung tebing watu kapur sing ana amarga kejadian alam, nanging ya nduwe bentuk sing apik. Akeh kang nyebut Tebing Breksi iki mini grand canyon amarga bentuke meh padha karo wisata ing tlatah Amerika kuwi. Biyen tebing breksi mung buka kanthi sore, nangi saiki wis dipasang lampu-lampu lan bisa buka kanthi bengi. Nanging dalan akses nang wisata iki rada angel lan kurang penerangane, kamangka kudu ati-ati yen arep ngunjungi Breksi wayah bengi.


Awakmu onok sing bener-bener buta karo dunia fotografi tapi kepingin sinau nyekel kamera? Ojok langsung nganggo kamera DSLR, tapi nganggo kamera mirrorless disik wae. Kamera mirrorless iki dinilai jauh luwe ringkes, tapi tetep nyediakno akeh fitur sing meh mirip karo kamera DSLR. Pengaturan kamerane yok luwe sederhana dan luwe gampang dipahami gawe pemula. Wes ngono, kamera mirrorless iki ukurane jauh luwe cilik timbang kamera DSLR, dadi luwe gampang digowo nang ndi ae. Dadi gawe awakmu sing sek tas ae sinau foto-foto utowo buru ae nyekel kamera, mending tuku kamera mirrorless gawe awal-awal. Wes gampang, luwe ringkes sisan, dadi luwe mempermudah gawe sinau.


Teknologi saiki sing perkembangane cepete megilan iku yo ora mok hp tok, tapi nang sepeda montor barang yo ora ukur bantere. Sepeda motor saiki yo ono sing listrik sing saiki wes mulai akeh nang dalan-dalan. Jarene salah sijiti situs otomatis nag indonesia, saiki sepeda motor listrik ancene wes akeh sing didol nang kota-kota gede. Terus bentuku yo ora adoh ambek sepeda montor umume, bedone yoiku mok nang sing kanggo ngelakokno sepede iku tok. Terus ambek ora ono suarone karo beluke soale gawe listrik. Maringunu jarene sepeda listrik iku maeng yo irite megilan ambek ramutane barang yo gampang ora jeke sepeda montor sing itik-itik dandakno.


Habib Jaf'ar kui ustaz utowo guru sing lagi kerep muncur neng TV utowo media sosiale awak dhewe. Habib sing duwe jeneng lengkap Husen Ja'far Al Hadar iki duwe karakeristik ceramah utowo syiar sing diseneng karo cah enom. Ceramah kui akeh guyone. Habib sing lahir neng Bondowoso kui ora tau nganggo atribut sing koyo wong alim banget. Dhewe ngganggo klambis sing sante lan nganggo peci. Dheweke uga ora dhuwe jenggot sing dowo banget. Ceramahe kui enteng lan arang bahas perkoro sing abot-abot. Ora koyo keakehan ustaz liyanen Habib Ja'far ngeladeni pitakonan sing iso diarani ora mutu. Dheweke gelem jawab kui ben bocah-bocah enom bakal ngerungoke dheweke pas kudu bahas perkoro-perkoro sing luwih serius.


Ana film sing lagi misuwur banget minggu iki, yaiku film ''Mencuri Raden Shaleh''. Dina lan Aqilah langsung janjian kanggo ndelok film iki ning Surabaya. Bocah loro iku njupuk jadwal film jam 12 awan supaya ora kebengen yen mulih. Pas mlebu ing bioskop, Dina lan Aqilah kaget amarga kursine kebak banget. Kabeh padha kepengin ngerti kepiye apike film iki. Ning tengah ndelok film, Dina ngomong ning Aqilah yen dheweke seneng banget ndelok film iki amarga apik banget padahal filme durung rampung. Sawise film rampung, Aqilah uga setuju karo omongane Dina kanggo ndelok maneh amarga ngerasa puas pol karo film iki, ora kaget yen film iki dadi film sing paling digoleki minggu iki.


Damar kurung iku lentera sing bentuke khas banget sing asale teko Gresik, Jawa Timur. Bentuke damar kurung iku kubus dan nduwe patang sisi. Terus onok hiasan nang bagian duwur bentuk segitiga siku-siku dan mbentuk huruf ‘M’ nang duwur lentera. Mbari ngono onok songgoan nang ngisore. Damar kurung iki dilapisi kertas sing onok gambar rong dimensine. Gambar iku pun gak sembarang gambar, tapi lukisan sing biasane nggambarno suasana festival sing biasa diadakno nang Gresik, contohe koyok Pasar Bandeng. Mbiyen damar kurung iku gak digawe oleh-oleh. Berhubung peminate tambah akeh, mulai akeh uwong sing gawe replika lentera iki mbari ngono didolno nang pengunjung sing liburan nang Gresik.


Onok salah siji jajanan teko Bandung sing terkenal banget sak Indonesia, jenenge aci. Aci iku jeneng liyane pati utowo tepung. Dadi aci iki bahan dasare teko tepung sagu sing diolah dadi macem-macem jenis jajanan. Onok cireng alias aci goreng, cibay alias aci ngambay, cilung alias aci digulung, cilok alias aci dicolok, cimin alias cilok mini, cipuk alias aci krupuk, cimol alias aci digemol, dan sek uakeh maneh jenis olahan jajanan teko aci liyane. Sing khas teko aci iki teksture sing kenyel banget, dan iku dadi favorit hampir kakean uwong. Tapi sayange, aku gak sepiro seneng ambek sensasi kenyale aci iki. Ancen olahan aci iki guduk seleraku ae, gak onok alasan liyane opo’o aku kurang seneng ambek aci.


Kanggo masarake produk, akeh perusahaan sing nawarake fasilitas kanggo para ibu sing isih enom lan pengen duwe penghasilan tambahan. Program iki ya mung modal daftar lan tuku buku katalog banjur ngelola proses penjualan sing ana kaya ngumpulake pelanggan, nulisake laporan penjualan, lan uga saka program iki bisa oleh bonus macem-macem saka produk kaya kosmetik lan piranti rumah tangga. Bisnis iki sisteme MLM utawa multi-level marketing lan uga ana jenjang karir ndhuwur lan isor. Sistem iki nguntungake para manajer nanging ya ora ngerugikake wong sing dodolan, sing penting wis ana kesepakatan sing jelas wiwit awall lan wis dijelasake bonus kerja sama iki.


Salah siji jajanan sing gak oleh lali gawe dituku pas nang Bali yaiku pai susu. Pai susu iki pastri hidangan penutup tradisional sing terbuat teko kue pastri sing diisi ambek kustar sing teko ndhog karo susu kental manis. Bentuke datar terus isiane tipis tapi rasane luegi. Mbiyen pai susu pelopor pertama iku merk e Pie Susu Dhian. Tambah suwe, pai susu iki tambah terkenal soale rasane sing enak. Teko kono, mulai akeh merk-merk pai susu sing didol nang Bali. Wes ngono, regane yo lumayan terjangkau, dan mesti dadi incerane wong-wong. Dadi gawe awakmu sing nang Bali, ojok lali tuku pai susu yo rek.


Anane robot iki uga ngaruh marang akeh lan orane lowongan kerja ning dunya iki. Tambah akeh robot lan mesin, lowongan kerja kanggo menungsa uka tambah sithik. Nanging ya ora nutup kemungkinan kanggo nambah lowongan miturut keahlian. Akeh kemampuan sing dibutuhake kanggo ndukung kemajuan teknologi iki. Ora mung babagan teknologi, nanging uga kemampuan ning pemasaran, bisnis, lan desain ben akeh wong tertarik kanggo tuku robot utawa nggunakake teknologi sing tambah maju iki. Kamangka kuwi, awak dhewe sing isih enom iki kudu duwe kemampuan tambahan kanggo ngademi jaman canggih iki ben ora kegeser karo para robot sing wis mulai ngganti akeh penggawean menungsa.


Ana profesi sing unik lan hubungane karo ombenan kesenengane wong Indonesia, yaiku ahli teh utawa tea specialist. Ahli teh iki pancen angel ditemokake ning Indonesia amarga ora ana panggon sekolah lan wong Indonesia ora duwe pakem budaya ngombe teh kaya Inggris, Tiongkok, Jepang, lan negara sing duwe tata cara unggah-ungguh ngombe teh. Profesi iki peluange gedhe ning ya kudu njupuk jalur pendidikan ning luar negeri ndhisik. Profesi iki dibutuhake industri pabrik kayak Tong Tji, Sariwangi utawa produsen teh omahan. Amarga profesi iki kurang terkenal, pemerintah kudune bisa ngewenehi dukungan lan modal. Ayo mulai sinau teh lan industrine supaya Indonesia bisa dadi motor industri ombenan sing kondhang iki.


Jangan lodeh utowo sing diarani sayur lodeh iku saiki wes seje ambek biyen. Nak saiki jangan lodeh iku mok diwei santen tok ambek isine sing iso wae teko tahu, tempe, utowo teko kenti. Jangan lodeh sing nginiki sing ora aku senengi. Tapi gawe wong-wong saiki jangan iku wes enak. Salah sijine koncoku sing teko sumatera pas tak jak mangan nang warung penggire kampus. Boca'e senenge pol, jarene jangane enak, padahal nak menurutku ono sing kurang yaiku campuran ale kemplang. Ale kemplang iki sing garai jangan lodeh enake pol timbang jangan lodeh sing ora ono ale kemplang'e. Mangkane saiki aku nag mangan nang warung terus ono jangan lodeh ora ono ale kemplange ora seneng blas.


Gaya kerjo campuran kui solusi paling cocok kanggo rong pihak, pegawe lan wong sing duwe usaha. Pegawe-pegawe podo pingine nyambut omah, senadyan wong sing duwe perusahaan kui pengene pegawene podo kerjo menyang kantor. Timbangane padu terus lan malah dadi ora produktif, solusi tengah iki kudune langsung disepakati. Dadi pegawe kui nyambut gawe seko omah pas garap gawean sing iso digarap dhewe lan ora butuh koordinasi seko pihak sing liyo. Pas butuh ketemu karo wong, misale rapat utowo ketemu calon pembeli kui, pegawe-pegawene kui lagi diundang balik neng kantor. Nganggo coro iki, kabeh pihak bakal luwih seneng lan podo-podo ngeroso untung.


Ning wayah corona, akeh pemimpin agama sing ngewenehi khotbah lewat sosial media utawa youtube. khotbah iki isine macem-macem, ana sing mbahas agama secara umum, mbahas carane ibadah wayah pandemi, uga cara ben awak dhewe tetep tenang wayah pandemi amarga psikis iki bisa ditenangake kanggo ayat-ayat suci kitab. Nanging, ana ceramah sing sifate malah ngerusak amarga sifate radikal. Kamangka kuwi, awak dhewe uga kudu luwih selektif milih khotbah sing arep ditonton. Yen bisa, milih khotbah sing sesuai karo aliran keluarga lan awak dhewe kudu bisa kritis lan ngecek, apa wis bener sing disinaoni. Ya ora salah awak dhewe mbandingake luwih saka siji sumber.


Akeh sing ngomong yen bal-balan kuwi mung kanggo bocah lanang. Nanging ning sekolah bal-balan cedhak omahku sing khusus kanggo bocah wedhok. SSB iki arane SSB Kartini. Sing ngelatih mantan pemain tim kabupaten lan SSB iki duwe komitmen kanggo ngembangake bakat bal-balan wiwit cicil. Salah siji pesertane yaiku Kiki, tanggaku. Pas kancane melu sanggar tari, Kiki iki malah njaluk bal-balan amarga melu kakange. Nanging ibune maune ora setuju. Kiki iki bocahe niat lan betah. Wiwit kelas 1 kanthi kelas 6 Kiki melu ning SSB. Dekne uga dadi atlet prestasi lan bisa mlebu SMP favorit sing dipengeni. Saiki Kiki kuliah ning jurusan keolahragaan.


Keripik kentang ancene enake pol, rasane gurih terus ono ciri khas kentang sing ora iso dilangi, mari ngunu ono pirang-pirang kandungan sing iso manfaat kanggo awak koyok contone bebas lemak, terus mengandung kalori, terus ono Tiamin, kalium, ambek vitamin B6. Sakliyane iku keripik kentang yo murah, terus rasane yo enak. Tapi bedo maneh ambek sing jenenge keripik lombok sing akhir-akhir iki di gawe ngeramekno kripik nag negeri iki. Rasane iku rodok aneh, pedese ora ono, mari ngunu kakean lengo kadang aku sampek watuk-watuk barang. Terus nag delok hargane yo lumayan saingan karo keripik kentang. Tapi nag dikongkon milih masio larang keripik kentang tetep milih keripik kentang.


Nabi Ismail AS iki anake Nabi Ibrahim AS ambek istrine Hajar. Nabi Ismail AS iki dikenal mergo ceritane sing terimo-terimo ae kate disembelih karo bapake dewe. Kisah iki isok diteladani sebagai bentuk baktine anak nang wong tuwo. Awak dewe sebagai umat Muslim wajib hukume gawe taat nang wong tuwo dan nurut opo jarene mereka, opo maneh nek perintahe iku sesuai karo ajaran agama. Mbasio iku diroso abot banget, tapi nek wong tuwo wes ngomong, gelem gak gelem kudu dituruti. Koyok Nabi Ismail AS sing nurut ae gawe disembelih bapake dewe. Bahkan de’e bertaruh nyowo demi matuhi perintahe Allah SWT sing dituruno nang Nabi Ibrahim AS.


Crito neng Alquran sing paling tak iling kui seko surat Yusuf. Surat kui koyo jenenge, akeh nyeritake perjalanan urip nabi Yusuf. Crito nabi Yusuf kui diwiwite seko Yusuf nyeritake opo sing dheweke impike. Bapake, nabi Yaqub, ngomong ojo nyritake mimpi kui neng sopo-sopo mengko bakal ono wong sing bakal nyilakani dheweke. Yusuf kui dianggep karo kakang-kakang anak sing paling disayang karo bapake, termasuk karo adine sing paling bontot, Bunyamin. Kakang-kankange kui meri lan gawe rencana ben Yusuf kui cilaka. Kakang-kakang ngui ngejebloske Yusuf neng sumur pas lagi neng jobo omah. Lan ngomong karo Nabi Yaqub yen Yusuf dipangan karo serigala. Kakang-kakange kui ngewehi bukit sowekan klambine Yusuf sing ono getih palsune. Krungu ku, Nabi Yaqub dadi ngeroso sedih.


Dina iki ana adicara tingkeban ing omahe Mbak Dhanti. Tingkeban iki salah siji adicara sing ana ing Suku Jawa kanggo mengeti umure wong meteng pitung wulan. Aku ndelok Mbak Dhanti lan bojone disiram karo banyu kembang. Banyu kembang iku disiramna karo para sesepuh kaya Bapak, Ibu, Simbah, Pakdhe, lan sesepuh liyane. Sawise siraman, adicara tingkeban diterusna karo mecah ndog sing dilebokna ana ing kain. Ora mung kuwi, ana adicara kanggo nyigar kelapa sing wis digambari karo tokoh Kamajaya lan Ratih. Adicara Tingkeban iki uga dibarengi karo pengajian kanggo dungakna jabang bayi lan Ibune supaya seger waras nganti watahe babaran mengko.


Pas aku dolan nang kediri aku dijak koncoku mangan pangan khas daerah khono sing jenenge tahu taqwo. Lah awitane aku iku ora ngerti sing jenenge tahu takwo. Tibak'e sing jenenge tahu takwo iku tahu sing warnai kuning. Tapi masio iku warnai kuning tibake kandungan gizine iku akeh pol koyok kalsium, mangan, zat besi, protein, omega, ambek fosfor yo ono. Sak liyane iku tahu takwo yo duwe manfaat sing apike megilan yaiku kanggo penyakit jantung, ngedokno kolesterol, nyegah penyakit kangker, ambek ngedokno kadar gulo sing ono nang awak utowo keteh. Tahi sing garai aneh iku warna kuning iku maeng. Jarene kancoku maeng warna kuning iku teko kunir sing dicampur ambek tahune pas gawe.


Awak dewe tau gak sih, wes pegel terus stres mergo akeh banget tekanan ambek beban sing onok nang njero utekke awak dewe. Nek guyonane arek jaman saiki, rasane pingin kayang ae cek ilang stres e. Guyonan iku wes lumayan terkenal sisan nang media sosial. Dadakno, kayang iku nek dilakoni dengan posisi sing tepak iku temenan isok gawe ngatasi stres lho rek. Hal iku mergone darah iku isok ngalir langsung nang utek dan marakno peredaran darah luwe lancar sisan. Nek wes ngono, rasane sira iku isok luwe enteng ngono. Nek awakmu stres terus pingin kayang, ndang kayango temenan cek sekalian ilang stres e.


Indonesia iki akeh banget wisata alam sing apik lan bisa ngilangake stres. Akeh paket perjalanan sing bisa dijupuk lan uga bisa ndadekake awak luwih santai lan siap ngadepi tantangan lan penggawean sing luwih abot. Kamangka para pemimpin perusahaan wajib ngewenehi cuti marang anggotane ben bisa dadi dina sing ideal kanggo preinan. Apa sing dibayangke karo para pegawai kuwi uga mesti diwujudake kaya ora nggoleki pas lagi cuti lan uga ora dibebani karo tanggung jawab. Stres iki bisa ngurangi produktivitas kerja. Kamangka para bos kudune luwih prihatin lan paham marang kondisi pegawai lan ora ruwet yen ngewenehi jadwal kanggo preinan utawa cuti.


Mamat iku bingung banget. Moro-moro tonggone iku ngongkon de’e gawe teko nang omahe dan jare onok sesuatu sing darurat. Mergo krungu suara tonggone sing panik pol, akhire Mamat langsung mrono. Pas tutuk kono, tonggone nakoni Mamat, opo bener Mamat iku kuliah nang jurusan Teknik. Mamat iya iyo ae. Terus tonggone iku langsung ngetokno radio sing luawas pol terus njaluk dicikno. Mamat jelas panik lah. Sing biasane ngecikno koyok ngenean iku arek Teknik Elektonik. Lah de’e iku arek Teknik Nuklir, yo gak bakalan isok. Akhire Mamat ngaku nek de’e iku kuliah e nang Teknik Nuklir dan gak isok ngecikno radio iku mau. Tonggone iku langsung lemes dan akhire ngongkon Mamat gawe mbalik ae.


Pas SMA aku karo koncoku, Fariz, melu penelitian ilmiah remaja. Penelitian awak dhewe ngebahas soal peninggalan kerjaan Mataram Islam. Dadi awak dhewe, kerep mlaku-mlaku neng Kotagede, sing biyen dadi ibu kota Kerajaan Mataram. Kebutulan, SMA awak dhewe kui uga ono neng Kotagede dadi pas awak dhewe kudu observasi kanggo penelitian kui gampang. Fariz kui uga wis suwe tinggal neng Kotagede dadi dee kenal kabeh sudut kota tuwo kui. Aku karo Fariz neliti bekas-bekas beteng sing biyeng tau ngadek neng Kotagede. Awak dhewe blusuk-blusuk golek bekas benteng-benteng kui. Ono watu-watu sing koyo watu beteng dienggo warga gawe pager. Akhire awak dhewe gur iso nemu, titik-titik beteng sing wis direvitalisasi karo pemerintah daerah.


Batik Belanda kuwi salah siji oleh-oleh batik saka pesisir Pekalongan. Batik iki bisa diproduksi ning Pekalongan amarga ana pengusaha batik keturunan Landa sing ngembangake batik iki taun 1840 kanthi 1940-an. Usahane iki tutup amarga ana serangan saka Jepang lan amarga kuwi batik mulai oleh pengaruh saka Jepang. Batik Belanda iki nyeritakake pola-pola sing ana hubungane karo hiasan Eropa kaya kembang, cerita gereja, dongeng kaya Putri Salju, Hansel lan Gretel, Cinderella, lan sapanunggale. Sing mulai nggawe batik iki yaiku Carolina Josephina Franqemont, pengusaha batik keturunan Indonesia lan Landa. Perusahaan batik iki uga sing pertama nemu pewarna batik sing bahan dasare saka tanduran lan sayuran kanggo ngurangi polusi sing akeh ngerusak banyu ning Pekalongan.


Kurma iku ancen uakeh banget jenis jenise. Tapi tau eroh gak kurma sing bermanfaat gawe obat iku sing endi? Jenenge kurma ajwa. Kurma ajwa iki yo dikenal sebagai “raja dari segala kurma”. Onok hadist sing ngomong nek Rasulullah iku mesti mangan kurma ajwa gawe pengobatan pertama. Dadi nek misale awakmu meyakini kurma ajwa iki gawe pengobatan pertama pas awakmu lara, insyaa Allah awakmu entok pahala sunnah rek. Terus onok salah siji manfaat kurma ajwa sing paling terkenal hampir sak dunyo, yaiku ngestabilno tekanan darah. Hal iku mergo kurma ajwa mengandung serat ambek mineral koyok zat besi karo potasium. Dadi ngenteni opo maneh, ayo nyoba pengobatan sunnah nganggo kurma ajwa.


Nag awakmu tau delok kesenian utowo tontonan tradisional contone koyok ludruk, gong, utowo wayang. Mesti awakmu ngerti sing jenenge remo. Lah tarian iki asline teko jawa timur sing ono nang daerah Jombang. Tarian remo iku modele koyok ono campuran jatilan, ambek joget sing koyok ono nang reog ponorogo. Nag situs gramedia iku jelasno nag remo iku ono campuran teko tarian reog ambek jatilan saitik. Lah sing garai remo rame oro mog angger jogetane tok, tapi yo carane pakean sing meh mirip koyok reog ambek jatilan. Mangkane kadang ono sing ngarani reog yo ono sing ngarani jatilan. Terus ono maneh sing garai tambah rame yoiku tabohane sing gawe ngiringi remo iku maeng.


Isra Mirajj niku salah siji dinten sing dirayake kagem umat Islam. Perayaan kui dirayake sak ben tanggal 27 Rajan utowo sasi ke-7 ning kalender Islam. Ing dinten punika, kita sebagai umat muslim ngiling iling dino pertama kaline midun perintah kanggo salat limang wektu. Perentah salat kui awale 50 wektu sak dino, nanging mergo diroso umat Islam bakal akeh sing kangelan jumlahe kui dikurange tekan sing koyo umat muslim lakoni saiki. Peristawa bersejarah kui uga sebagai hadiah kangge Kanjeng Nabi sing lagi sedih neng taun kui. Wektu kui, pakdhene, Abu Thalib, lan garwane, Siti Khadijah, kui sedo. Allah kui ngewehi hadiah Isra, perjalanan seko Masjidil Haram nang Masjidil Aqsa, lan Miraj, perjalanan seko bumi neng langit ke-7.


Maca Alquran ning wulan Ramadhan iku pahalane akeh banget. Iki uga dadi amalan sing paling gampang dilakoni ning wulan Ramadhan. Putri ning wulan Ramadhan taun iki nduweni target kanggo bisa khatam utawa rampung maca Alquran 30 juz. Saben dina dheweke maca Alquran saben sholat. Saliyane iku, Putri uga maca Alquran sawise terawih ing Masjid bareng karo kanca-kancane. Ing minggu pertama, Putri wis bisa tekan juz 10. Iki wis apik banget amarga yen sak minggu bisa 10 juz, wis pasti sewulan bisa rampung 30 juz. Putri uga ngajak adhi lan mase kanggo melu maca Alquran bareng supaya bisa rampung bareng khatam maca Alquran ning wulan Ramadhan taun iki.


Sadurunge Pasa ing wulan Ramadhan, wong Jawa mesti ngelakoni tradhisi padusan. Tradhisi iki dilakokoni kanggo ngeresiki awak supaya cepak anggone nyambut wulan pasa Ramadhan. Ing Jogja biasane padusan ana ing sumber mata air. Yen wis wayahe sore, bakal rame banget wong sing mara ing sumber mata air iki. Sumber mata air sing digoleki biasae sing amba, resik, lan ora ambu. Ora kenal wong gedhe, cilik, kabeh padha njegur ing kene. Banyune sing adhem lan resik banget nambahi semangat kanggo adhus. Anggone adhus iku uga ora mung adhus, nanging dibarengi karo donga ning Gusti supaya sesok pas Pasa bisa ngelakoni kanti tenanan lan ora ana alangan.


Adhiku wiwit wingi njaluk ditukokake robot-robotan sak uwise nonton film robot sing ana ning TV. Film kuwi marai adhiku rewel amarga robot sing ana ning kono kuat lan bisa ngelawan akeh monster. Robot kuwi wernane abang lan dadi lakon utama ning serial Jepang kuwi. Senajan robot kuwi saka Jepang, tiruane wis ana ning Indonesia lan wis didol ning toko dolanan. Barang wis telung dina, adhiku wis lali karo robot kuwi lan milih dolanan liyane. Wis patang sasi kepungkur, adhiku wis ora tau mbahas robot kuwi kanthi simbahku teka ning omah lan numbasake dolanan, yaiku robot sing dadi kepengenane adhiku kuwi.


Saban sasi pasa, ana acara maca al-quran bareng ning mushola. Acara iki yaiku tadarus. Tadarus iki disunnahke amarga bisa oleh ganjaran sing akeh. Sak durunge maca al-quran wayah tadarus, ana tata cara sing bisa dilakoni. Kaping pisan yaiku wudhu, amarga sunnah sak durunge maca al-quran kuwi kudu suci. Kaping loro, wong kang maca kitab suci iki bisa mulai saka maca surat al-fatihah kanggo mbuka. Kaping telu, maca nganggo aturan sing bener, mulai saka tajwid, gharib, uga aturan liyane. Kaping papat, yen ana kancane maca, uga kudu disemak ben bisa ngerti kesalahan lan cepet didandani. Kaping lima, yen ana ayat sing bisa dibahas kanggo renungan uga bisa diomongake.


Jaman saiki, kabeh HP wis nggawe layar sentuh lan wis jarang nganggo papan ketik. Kamangka, layar sentuh iki uga gampang rusak amargaKanggo ngopeni layar HP ben ora cepet rusak, ana cara sing bisa dilakoni. Kaping pisan yaiku ora nganggo barang sing landhep kaya jarum, pulpen, lan liyan-liyane yen arep dolanan HP. Kaping pindho yaiku kudu sregep ngeresiki layar saka lenga, lebu, lan kotoran liyane. Ben ora ngerusak mesin, kaping telune aja dideleh ning iso srengenge panas lan gelombang magnet. Lan sing pang penting yaiku ora ndeleh HP sembarangan. Kanggo antigores, HP uga bisa dipasangi lapisan utawa stiker sing ngindarake saka goresan.


Isuk kui sak omah podo kawanen. Ibu sing biasane nangeke awak dhewe uga melu ora tangi mergo wengine kui bar rewangan neng gone Mbah Djum. Aku sing tangine paling awal. Kui wae wis jam enem lewat seperapat. Panik, aku langsung nangeke ibu lan adiku. Kabeh saiki melu panik. Aku karo adiku rebutan adus. Ibuku grasak-grusuk neng pawon gawe sarapan. Niate ben gampang, ibuku arep gawe sego goreng wae. Ibuku wis ngonceki bawang, banjur dirajang. Wortel lan bakso wis dipotong-potong. Endog yo wis dicepake. Nyalake ngompor terus nuang minyak. Pas minyake wis panas, rajangan bawang dileboke. Pas meh diudak, ibuku ora nemu sotile neng endi. Golek neng pawon kui ora ono. Mergo ra ketemu-ketemu, akhir awak dhewe sarapan sego kuning ngarep komplek.


Pas cilik, aku seneng banget nonton seri dokumenter soal khewan. Aku penasaran karo tabiat khewan opo wae. Pas kelas 1 SD, aku iling banget aku kerep nonton acara koyo ngono neng LaTV sing saiki dadi Global TV. Aku paling seneng acara sing dipandu karo Steve. Dee kui wong Australia sing ngenalke khewan-khewan neng bocah-bocah cilik seko acarane. Mergo dee kencintaanku neng khewan makin nambah. Pas kelas 3 SD, ono studi wisata sing diselanggarake sekolahku neng museum zoologi neng Bogor. Kui museum sing nampilke diorama khewan-khewan lengkap karo habitat asline. Ora mung kui, neng kono ono rangakain tulang-tulang khewan. Rangkaian balung khewan sing paling gede neng kono kui balung iwak paus. Neng museum kui aku dadi iso sinau luwih akeh soalh khewan lan habitate.


Sejak awal tahun iki, kebijakan penghapusan tv analog dadi tv digital iku diberlakukno nang Indonesia. Dadi mulai saiki, kabeh TV wes podo nganggo set TV box kabeh. Nek oleh jujur, aku sakjane rodok keberatan ambek keputusan sing siji iki. Alesane opo? Masang set TV box iku biayane luwe larang timbang nek nganggo antena TV analog. Soale nang TV digital iku istilahe kudu bayar langganan ben wulane. Nek diitung itung maneh, jatuhe iku maleh luwe larang dan luwe boros timbang nek nganggo antena biasa. Iki aku ngomong dengan statusku sing tergolong mampu, ndaniyo wong-wong nang deso sing luwe gak mampu maneh. Opo gak tambah kangelen. Hiburan e mereka iku mek teko TV, iku sek digawe repot maneh.


Tari punika jenis kesenian sing paling cocok karo aku. Yen guruku ngajari aku disik, tari kui ono 3 unsur, yaiku wiraga, wirama, lam wiroso. Maksude, tari kui kesinian sing ngatur pergerakaan awak, sing ngolah iringan musik ben selaras karo gerakane, lan ngolah roso ben iso menjawai tariane. Sak liyone, iso dadi luwih cerak karo budaya tradisional, nari ugo dadi paket komplit olahraga. Latian tari mesthi uga latian fisik. Empati awak dhewe yo dilatih seko kegiatan kesinian kui. Penari kudu gateke banget iringan musik supowo iso luwih menjiwai tariane. Lan roso awak dhewe uga dilatih pas nari. Sal ben tarian lan bagiane kui duwe karakter sing spefisik, ono sing kasar ono sing alus. Awak dhewe kudu nyesuaike pergerakan kui sesuai karaktere.


Aku iku nduwe ponakan sing kepingin pol nduwe kewan angonan. Berhubung de’e iku nduwe alergi bulu, ambek wong tuwone gak diolehi angon kewan. Wedine engkok alergine tambah nemen. Akhire aku nyarano gawe nukokno robot peliharaan ae. Tambah berkembange jaman, teknologi iku tambah maju sisan. Salah sijine iku tambah akeh perusahaan teknologi sing nyiptakno robot peliharaan. Sak liyane gak wedi soale gak onok bulune, robot peliharaan iki sisan luwe resik soale gak atek nelek koyok kewan biasane. Wes ngono, isok dinyala matikno kapan ae sak karepe awak dewe pingin dolen ambek robot pelihataan iku mau. Ditambah mereka iki isok ngerespon ucapane awak dewe mbasio gak akeh kata sing isok dituturno ambek robot iku mau, tapi tetep rasane koyok angon kewan temenan.


Tahun iki, aku dijak dulurku gawe nginep nang omahe sing onok nang daerah pegunungan. Sakjane awale aku males pol, soale aku gak biasa turu nang daerah pegunungan. Tapi dulurku melas-melas sing marakno aku gak tego. Pas nang kono, dadakno gak seburuk sing tak bayangno. Terus isuk iki, aku dijak dulurku nggolek sayur. Nggolek, guduk tuku. Aku takon, opo’o gak tuku ae. Jare sayur sing digolek iku gak onok sing ngedol. Akhire aku nurut ae gawe nggolek sayur iku mau. Dadakno nggolek e iku nang cedek jurang. Mergo wedi, aku mek ngenteni nang pinggiran, njarno dulurno mbrosot luwe cedek karo jurang e. Aku ndelok iku mek isok heran.


Awakmu bakal dikondo bucin sayur nek awakmu mulai seneng mangan godhong kates. Gak akeh uwong sing seneng ambek sayur sing siji iki mergo rasane sing pait. Padahal godhong kates iki akeh banget manfaate gawe kesehatan, salah sijine gawe masalah pencernaan. Sayur siji iki mengandung akeh serat ambek nutrisi sing bermanfaat banget gawe saluran pencernaan. Godhong kates iki yo nduwe senyawa unik sing jenenge papain. Papain iku enzim sing isok memecah protein gede dadi protein dan asam amino cilik, marai luwe gampang gawe dicerna. Senyawa sing onok nang godhong kates iki yo akeh dipercoyo gawe ngurangi masalah pencernaan, koyok sembelit ambek mules mergo sindrom iritasi usus.


Ning kuthaku durung ana bioskop, amarga kuwi yen arep nonton film, aku kudu lunga ning Tegal lan kudu film sing bener-bener apik lan pengen tak tonton ben ora rugi tenaga. Salah sawijine film sing tau tak tak tonton yaiku Aladin. Aku ngerasakake ora percuma nonton adoh-adoh saka Pemalang amarga film iki garapane apik. Apa maneh sing ditawarke film 3D. Rasane kaya temenan mlebu ning duniane Aladin. Film iki bisa tak wenehi biji 100 amarga musik, gambar, lan alure pas lan nyenengake. Ora mung kanggo bocah cilik, nanging wong gedhe ya dadi bungah ndelok film iki. Film Aladin iki bisa kalebu salah siji film sing bisa tak tonton bola-bali amarga ora mboseni.


Sinyal internet iku tambah suwe yo ngalami perkembangan sisan seiring berkembange teknologi. Sing paling anyar iki onok sing jenenge sinyal 5G. Sinyal 5G iku teknologi jaringan internet generasi ke-5 sing nduwe kecepatan sing luwe apik timbang generasi sak durunge. Tekonologi iki diklaim nduwe layanan internet sing luwe unggul timbang generasi sak durunge nang segi koneksi, latensi, kapasitas jaringan, ambek liyan-liyane maneh. Sinyal iki sisan dianggep dadi terobosan sing bakal akeh ngaruhe gawe perkembangan telekomunikasi digital. Maksute iku sembarang bidang teknologi bakal nganggo jaringan iki gawe dalanno sistem e mereka. Wes ngono, akses internet sing banter iku isok marakno kerjaan mari luwe cepet sisan. Dadi nek nang daerahmu wes onok jaringan 5G, langsung ganti ae rek.


Setelah suwe aku gak isok balik kampung, akhire akhir tahun iki aku nyempetno moleh nang Gresik dan ketemu mama ambek bapakku. Saking senenge mergo akhire aku isok moleh, bapakku langsung ngerencanakno liburan sak keluarga. Awal rencanane kate nang Malang, cuma adekku ngekeki saran gawe nang Atlantis Land sing onok nang daerah Kenjeran, Suroboyo. Karena penasaran, akhire dicoba deh mrono. Ternyata panggone apik dan gede banget. Wes ngono, wahana modern sing onok nang kono akeh banget maceme, gak kalah ambek wahana sing onok nang panggon wisata sing liyane, bahkan luwe apik dan tertata. Wes ngono, akeh banget bakul jajanan sing onok nang kono. Aku seneng banget soale setelah sekian lama akhire aku isok liburan bareng keluarga dan gak perlu nang panggon sing adoh, wes ngono panggone apik banget. Dadi gawe awakmu sing penasaran yaopo apike Atlantis Land, langsung ae budhal mrono rek.


Bangsa Mediterania lan bangsa barat kados Amerika lan Inggris gadhah jinis sayur ingkang unik lan langka. Sayur menika kalebet tanduran rumput duri ingkang asmanipun artichoke. Sayuran menika reginipun awis amargi langka dipunpanggihi. Artichoke bentukipun kados kuncup kembang. Artichoke menika tunasipun tanduran thistle ingkang saged didahar bagian intinipun. Werninipun ijem. Lumrahipun sayur artichoke bakal dikukus utawi dipanggang. Cara sanesipun kangge ngolah artichoke inggih menika didamel dados campuran salad.  Ngolah artichoke boten saged sembarangan. Dahar artichoke ugi boten pareng asring sanget amargi saged damel pencernaan dados sakit. Kita saged keging diare, weteng kembung lan alergi. Menawi didahar kanthi jumlah ingkang wajar, artichoke saged ngicalaken mabuk alkohol, njagi kesehatan ati lan kadar gula darah


Kepiye wae pancen panganan omahan kuwi sing paling sehat lan paling enak. Salah sijine panganan omahan sing bisa dipraktekake langsung lan gampang digawe ya ndhog goreng ceplok. Nanging, yen pingin saya sedep, isa ditambahi kecap lan kecap asin uga bumbu lan rempah liyane ben isa dadi kaya semur. Carane ndhog digoreng ing geni cilik, yen wis setengah mateng, bisa dicampur karo kecap, kecap asin, irisan lombok, merica, brambang, uga bawang putih sing wis dicampur banyu. Banjur dienteni sampe ndhoge mateng lan kuwahe susut. Rasane asin, legi lan sedep amarga rasa ndhog asli sing wes gurih lan khas ditambah campuran bumbu kecap.